
QUESTIO. 


An  eadem  contra  varias  urethrce  coarctationis  species  medela  ? 


Medicina  rudibus  empyricorum  manibus  primum  commissa  , an- 
ceps et  caeca  per  calles  dubios  incedebat ; sed  quum  paulatim  ado- 
levit , praestantissimi  viri , quorum  nimis  parca  semper  natura  fuit, 
veram  medendi  rationem  indigitavere  , et  nobilem  artem  ad  fasti- 
gium elevantes  , in  fontem  saluberrimum  et  uberem  salutis  con- 
verterunt. Clarissimorum  virorum  vestigiis  insistentes,  quantum  qui- 
dem per  nos  fieri  poterit , et  pro  temporis  brevitate,  quaestionem 
sorte  ductam  de  variis  uretlirae  coarctationibus  solvere  nitemur. 
Verum,  in  praesenti  scientiae  statu,  nimis  a proposito  deflectere  vi- 
deremur, nisi  omnium  fere  recentium  auctorum  exemplo  , aliqua 
de  anatomica  urethrae  structura  praemitteremus. 

Pars  anatomica. 

In  duodecim  cadaveribus  sanis,  pene  leviter  protracto  , apud 
adultos  uretlirae  laxatae  longitudo  inter  novem  aut  decem  polli- 
ces consistit,-  undecim  tamen  pollicibus  longam  in  nigrita  nu- 
per in  Pietatis  Nosocomio  ob  variolam  denato  conspeximus  ; 
quae  observatio  opponitur  assertioni  Rougier  opinantis  urethram 
nunquam  ultra  decem  pollices  esse  protensam.  Non  ignoramus 
urethram  aliquando  septem  tantum  pollices  et  sex  lineas  exhi- 
bere , sed  a vero  discessit  Whately , quum  urethrae  canalem , 
quamvis  quadraginta  et  octo  urethras  dissecuerit,  ad  summum 

novem  pollicibus  ct  sex  lineis  longum  esse  asseruit  (i).  Urethra, 
si  pone  pubes  et  sub  iisdem  observetur,  a cervice  vesicae  anterius 
et  sursum  incedere  conspicitur,  sicque  incurvatur,  ut  ipsius  con- 
vexitas inferior  sit ; assurgit  postea  canalis  usque  ad  partem  ante- 
riorem synchondrosis  pubium  , leviter  inflexus,  et  iterum  convexi- 
tatem inferiorem  exhibens,  sic  ut  angulum  quadraginta  circiter 
graduum  cum  corporis  trunco  constituat.  Quoe  sequitur  urethrae 
pars  fere  recte  deorsum  innixa  scroto  incedit , levem  tamen  exhi- 
bet adhuc  convexitatem  inferiorem  et  posteriorem,  ut  sequatur 
directionem  corporum  cavernosorum , sui)  quibus  decurrit , et  in 
balano  paululum  superius  sito  dein  recipitur  (2).  In  cadaveribus  sa- 
nis , si  penis  versus  pubem  elevetur,  evanescunt  omnes  urethrae 
flexiones  , excepta  illa  quam  sub  arcu  pubium  observari  diximus. 
Ut  res  ita  contingat  , auctor  est  Amussat , ut  penis  ponatur  in  situ 
medio  laxitatem  inter  et  positionem  quam  habet  ad  abdomen  ad- 
ductus. Nobis  autem  non  sat  accurata  videtur  haec  opinio  ; pe- 
nem enim  plus  minus  retro  , pro  abdominis  volumine  , flecti  posse 
nemo  est,  qui  non  inlelligat.  Observationibus  propriis  in  cada- 
veribus institutis  innixi  rectius  affirmari  posse  putamus , colem  cum 
axi  trunci  angulum  sexaginla  graduum  deorsum  flexum  efficere  (3). 

Sed  quam  accuratissime  fieri  potest  indicanda  est  ultima  urethrae 
curvatura  quae  deleri  nequit , simuique  ipsius  varietates  in  statu  va- 
letudinis, morbosoque  exponemus.  Quum  enim  liaec  verba  canalis 
vectus,  aut  fere  rectus  vagi  quid  meis  auribus  sonarent,  sequentes 
feci  investigationes  , quae  forsan  alicujus  utilitatis  in  praxi  esse  po- 
terunt. 


(1)  An  improved  method  of  treating  stricturos  in  the  urethra,  by  Thomas 
"Wately.  London,  1816,  in-8". , p.  68. 

(2)  Alb.  flaller,  Disputationum  anatomicarum  selectarum,  vol.  III, 
p.  325. 

(3)  Archives  gdn^rales  de  M^decine,  tome  IV,  janvier  1824,  p.  5i. 

In  octo  cadaveribus  sanis,  recto  intestino,  vesicaque  vacuis,  li- 
bella partis  declivioris  portionis  prostaticae  urethrae,  comparata  cum 
libella  partis  inferioris  ostii  interni  ejusdem  canalis,  inventa  est  sub 
boc  orificio  a duabus  lineis  ad  tres  exhibere.  In  statu  morboso,  et  in 
quatuor  cadaveribus  quorum  prostata  erat  infarcta , quamvis  altius 
in  pelvi  vesica  recondita  observaretur,  libella  tamen  partis  declivio- 
ris urethrae  prostaticae,  cum  libella  partis  inferioris  orificii  interni 
hujus  canalis  collata,  subter  hujus  orificii  libella  a quinque  lineis  et 
tribus  quadrantibus  ad  septem  et  dimidiam  reperta  fuit.  Nullum  est 
dubium , quin  plures  numero  reperiri  possint  varietates,  hocque  ul- 
teriores indagationes  demonstrabunt.  Ex  his  facile  intelligitur  , in 
catheterismo  apicem  specilli  plus  vel  minus  attollendum  esse. 

Apud  infantes  perangusta  pelvis  vix  organa  continet  quae  con- 
tinere deberet.  Prout  autem  corpus  incrementum  capit  , pau- 
latim  in  illam  altius  deprimuntur,  et  tandem  penitus  continentur; 
praeterea  collectio  meconii  in  intestino  recto  apud  foetum  ( Chaus- 
sier  ) vesicam  elevatissimam  tenet,  quae  diu  postea  dispositionis 
hujus  primariae  vestigia  servat.  Hac  in  re  consentiunt  plurimi  auc- 
tores, qui  de  lithotomia  in  infantibus  scripsere.  Nuperrime  et  nos 
hanc  majorem  elevationem  vesicae,  et  magnae  curvaturae  partis  pos- 
terioris urethrae,  apud  infantes  observavimus. 

Collectio  materiei  in  recto  intestino  certissime  illam  curvaturam 
adauget,  sed  vacuitas  ejusdem  nullo  modo  potest  imminuere  exca- 
vationem quam  format  prostata. 

Non  immerito  dixit  Amussat , intestini  recti  et  vesicae  inflatione, 
dum  vesica  sic  attollitur,  curvaturam  primae  partis  canalis  adaugeri. 

Observationes  Deschamps  quibus  constat  intestinum  rectum  in 
parte  sinistra  pelvis  aliquando  reperiri,  et  Camperi  quibus  demons- 
tratum est,  partes  prostatae  laterales  recto  intestino  circumdari  posse, 
me  impulerunt  ad  investigandam  hujus  intestini  dispositionem  ; sed 
inter  innumera  cadavera  quae  secui,  ter  solummodo  mihi  videre 
contigit  intestinum  rectum  fecibus  in  sinistra  parte  distentum ; porro 

collectio  fecum  in  intestino  minus  elevare  debet  prostatam  et  vesi- 
cae cervicem.  Nunquam  licet  specillo  uretliram  explorare,  nisi 
prius  vacuum  sit  foecibus  rectum  intestinum. 

Fibrae  musculi  elevatoris  ani , quas  immerito  musculum  Wilson 
vocant , curvam  potius  quam  rectam  directionem  urethrae  conci- 
liant. 

Viscerum  abdominalium  pondus,  actio  diaphragmatis  vesicam 
et  prostatam  compriment  is  ipsas  deprimere  possunt ; sed  musculi 
elevatores  ani  et  perinaei  eodem  tempore  contrahuntur,  atque  pro- 
babile saltem  est , nullam  fieri  vesicae  et  prostatae  depressionem. 

Injectiones  cerae  fusae  in  partem  internam  canalis  incertos  effec- 
tus saepe  exhibent.  Melior  modus  urethrae  directionem  definiendi, 
consistit  in  pelvis  sectione  in  alterutro  ex  urethrae  lateribus,  hu- 
jusque  canalis  in  hac  positione  examine.  Dein  canalis  incidendus. 

Urethra  componitur  tribus  partibus,  quarum  una  prostatica,  al- 
tera membranacea , tertia  spongiosa  dicitur. 

Longitudo  partis  prostaticae  canalis  nullum  morbi  indicium  exhi- 
bentis in  octo  cadaveribus  metita  variationem  exhibuit  ab  octo 
ad  undecim  lineas.  Ducamp  (i)  inter  duodecim  et  quindecim, 
celeberrimus  Boyer  (2)  inter  quindecim  et  sexdecim  lineas  longi- 
tudinem hujus  partis  urethrae  constituerunt. 

Status  pathologicus.  In  quatuor  cadaveribus  longitudo  partis 
prostaticae  varietates  praebuit  a duodecim  ad  decem  septem  lineas. 

Latitudo  partis  prostaticae  in  cadaveribus  duorum  hominum  quo- 
rum unus  octoginta,  alter  triginta  annos  attigerat,  procedendo  ab 
anterioribus  ad  posteriora,  sequentes  exhibuit  dimensiones  : in  parte 
anteriori , in  primo  exhibuit  quatuor  lineas  : in  altero  tres  cum  di- 
midia. In  centro,  penes  primum  sex  lineas  : penes  alterum  quinque 


(1)  Trait6  des  R<;tentions  d’urine,  §.  24  , Paris,  1820. 

(2)  Trait6  complet  d’anatomie  , t.  XV,  p.  53g. 


cum  dimidia.  In  vesicae  cervice  quinque  in  primo  : quatuor  lineas 
cum  dimidia  in  secundo  (i). 

In  octo  cadaveribus  sanis  quae  nos  observavimus , vidimus  partem 
anteriorem  non  secus  ac  posteriorem  partis  prostaticae  urethrae  a tri- 
bus ad  quatuor  lineas;  partem  vero  mediam  a quatuor  ad  quinque 
cum  dimidia  exhibere.  In  quatuor  cadaveribus  harum  partium  mor- 
bo affectis  pars  anterior  ejusdem  urethrae  portionis  duarum  linearum 
cum  dimidia  ad  quatuor , posterior  vero  trium  ad  quinque  latitudi- 
nem exhibuit:dum  pars  media  quatuor  lineas  cum  dimidia  ad  quin- 
que offerebat.  Sed  manifestum  est  hos  diametros  maximam  differen- 
tiam praebere  debere  : illud  quoque  patet,  partem  prostaticam  de 
qua  loquimur  binos  conos  sibi  mutuo  applicitos  ad  basim  ac  pene 
versus  centrum  constituere. 

Pars  prostatica  urethrae  circumcingitur  tantummodo  a prostata  in 
Iribus  quadrantibus  inferioribus  : superius  prostatae  vicem  gerunt 
fibrae  musculares  longitudinales  et  transversae.  Pars  hujus  canalis  iis 
respondens  magnam  exhibet  crassitiem,  atque  pubi  connectitur  per 
aponeurosem  recto-vesicalem , ac  circa  ipsam  ingens  vasorum  san- 
guineorum numerus  observatur.  Prostata  (2)  versus  partem  inferio- 
rem multo  tenuior  est  anterius  quam  posterius , ubi  ex  ipsius  cras- 
sitie  exurgit  elevatio  quae  format  speciem  retinaculi  transversi,  cujus 
cognitio  multi  interest. 

Pars  canalis  a prostata  cincti  fit  a membrana  mucosa,  quam  ro- 
borant aliquot  fibrae  musculares.  Facies  superior  prostatae  sita  subter 
libellam  ligamenti  triangularis  symphisis  rationes  habet  cum  pube , 
a quo  sejungitur  per  textum  cellularem , pubisque  ramis  adnectitur 
per  aponeurosem  recto-vesicalem.  Inferius  prostata,  quae  ibi  recon- 
dit ductus  ejaculantes,  intestino  recto  incumbit,  a quo  sejungitur  per 


(1)  Practical  observations  on  the  treatement  of  the  strictures  in  the  ure- 
thra; by  Ev.  Home.  The  third  edit.  T.  I,  p.  24.  London  i8o5. 

(2)  Amussat,  ioc.  cit. 

textum  cellularem , in  quo  concretiones  lapideas  observavit  Bicliat , 
et  per  aponeurosem  recto-vesicalem  cum  vesiculis  seminalibus  con- 
jungitur. 

In  partibus  lateralibus  prostata  crassissima  est,  et  cum  musculis 
elevatoribus  ani  ac  aponeurosi  recto-vesicali  relationes  liabet. 

Facies  interna  partis  prostaticae  urethrae  exhibet  in  sua  parte 
inferiori  verumontanum , ante  quod  glandulae  Gowperi  , ad 
latera  ductus  ejaculantes , in  superficie  anteriori  ductus  excretorii 
prostatae  aperiuntur.  Pars  anterior  sinum  sat  latum  exhibet  in  duo- 
bus extispiciis  quae  possideo,  ut  specillum  sat  magni  diametri  intro- 
duci facile  possit.  Ad  latera  verumontani  existunt  duo  sacci  caeci  in 
aliquibus  hominibus  profundissimi.  In  extispicio  quod  liabco,  existit 
depressio  posterius  sita  inter  binos  lobos  medios  non  conjunctos 
prostatae,  quae  offert  diametrum  antero-posteriorem  duarum  linea- 
rum: diametrum  transversum  unius  lineae,-  et  elevationem  unius  li- 
neae cum  dimidia.  Haec  rara  depressio  quam  pluries  reperii  ad  dexte- 
ram verumontani  deformati , et  ad  laevam  inclinati  observatur.  Hinc 
intelligitur  quanta  cum  diligentia  partem  inferiorem  canalis  sequi 
debeat  chirurgus,  quantaque  facilitate  specillum  rectum  in  has  cavi- 
tates intrudatur. 

Portio  membranacea.  Haec  extenditur  a parte  prostatica  ad  spon- 
giosam et  ad  bulbum.  Professor  Boyer  longitudinem  unius  pollicis,- 
Ducamp  novem  vel  duodecim  lineas  ipsi  tribuerunt.  In  duodecim  ca- 
daveribus a septem  usque  ad  undecim  lineas  longitudinem  hujusce 
partis  variare  observavimus.  Inferius , propter  bulbi  praesentiam  , 
multo  brevior  est , neque  habet  magis  quam  quatuor  ad  sex  lineas. 

Pars  membranacea  , illico  post  bulbum  , in  sene  et  in  adulto 
superius  memoratis  ex  Everardo  Home  latitudinem  exhibebat 
in  primo  quatuor,  in  altero  duarum  linearum  cum  quadrante  (i). 
Prope  prostatam  in  primo  quinque  , in  altero  quatuor  lineas  exhi- 


(1)  In  lioe  puncto  coarctatio  existebat. 

Luit.  In  duodecim  cadeveribus  sanis , dimensionem  sequentem 
harum  partium  invenimus  : scilicet  constabat,  in  pai'te  anteriori,  a 
tribus  lineis  cum  dimidia  ad  quatuor  cum  dimidia  ; in  posteriori , 
a quatuor  cum  dimidia  ad  quinque.  At  illico  sub  parte  pos- 
teriore bulbi,  quo  pars  membranacea  trans  ligamentum  perinaeale 
penetrat , urethra  capacitatem  exhibet  facile  agnoscendam , di- 
midia saltem  linea  minorem  illa  , quam  superius  indicavimus.  In 
hoc  loco  plerumque  specilla  in  suo  transitu  retinentur. 

Pars  membranacea  urethrae  sub  pubis  symphisi,  et  corporum 
cavernosorum  conjunctione  sita  est:  musculus  Wilson  qui  nihil 
aliud  est  praeter  libras  musculares  elevatoris  ani  a celeberrimo 
Boyer  anatomicorum  penes  nos  accuratissimo  jam  indicatas,  illam 
connectit  anteriori  vesicae  ligamento.  Per  textum  cellularem  den- 
sum adnectitur  ligamento  triangulari  symphisis , et  spatio  triangu- 
lari , quod  relinquunt  inter  se  corpora  cavernosa  : inferius  rela- 
tionem habet  cum  textu  cellulari  illam  partem  ab  intestino  recto 
sejungente,  cum  glandulis  Cowperi , et  musculis  transversis  pe- 
rinaei i ad  latera  cum  sic  dicto  musculo  Wilson  corporumque 
cavernosorum  radice. 

Pars  membranacea  a musculo  sic  dicto  Wilson  roboratur,  qui 
illam  cingit.  Praeter  has  fibras  musculares,  in  ipsa  observantur 
glandulae  Cowperi  , et  ingens  numerus  parvorum  vasorum  , 
quae  nonnulli  velut  textum  spongiosum  considerarunt.  Demissius 
occurunt  in  urethra  fibrae  longitudinales  et  circulares  intime  in- 
ter se  conjunctae.  Nonnulli  anatomici  putant  ligamentum  perinaeale 
aponeuroticam  expansionem  ad  hanc  canalis  partem  mittere.  Portio 
membranacea  crassior  et  firmior  est  quam  quod  huc  usque  cre- 
ditum est : nihilominus  a specilli  rostro  saepe  penetratur  , quemad- 
modum propria  didici  experientia,  dum  in  operationibus  alumnos 
exercerem.  Portio  spongiosa  reliquam  urethram  format , ejusque 
latitudo  summopere  variat.  In  sene  Everardi  Home  ad  distantiam 
novem  linearum  a meatu  urinario , in  sene  quinque  linearum,  in 


adulto  quatuor  linearum  cum  quadrante  latitudinem  habebat.  Ad 
quatuor  pollicum  et  trium  linearum  distantiam  , quatuor  lineas  in 
utroque  cadavere  : ad  sex  pollices  cum  dimidio  usque  ad  bulbum, 
septem  lineas  , et  septem  cum  quadrante  exhibuit. 

Orificium  externum,  cujus  diameter  est  antero-posterior,  latitu- 
dinem duarum  linearum  cum  dimidia  ad  tres  olfert.  In  duodecim 
cadaveribus  quae  observare  potuimus , diameter  urethrae  spongiosae 
nobis  exhibuit  in  parte  posteriori  a quinque  ad  septem  lineas.  Qua 
proportione  ab  hoc  puncto  discedimus,  canalis  gradatim  non  nihil 
coarctari  videtur  usque  ad  fossam  navicularem  , quam  nonnulli  ana- 
tomici denegant.  Ex  iis  quae  diximus  facile  intelligitur  quot  varie- 
tates exhibeat  urethrae  mensura  : vix  fieri  potest,  nostra  quidem 
sententia,  ut  aliquid  fixi  hac  de  re  habeamus.  Re  vera  idiosyncrasia , 
status  omnino  sanus,  quem  dijudidicare  difficile  est,  positio  quam 
servat  cadaver  et  in  qua  reperiuntur  organa  genitalia  mortis  articulo, 
mensurae  difficultas,  quicumque  demum  processus  adhibeatur,  in 
causa  sunt,  cur  non  nisi  probabiles  consequentiae  obtineri  possint, 
quae  tamen  utilitatem  habent,  quam  demonstrare  supervacaneum  esset. 

Pars  spongiosa.  Haec  superius  relationes  habet  cum  corporibus 
cavernosis  : inferius  exhibet  primum  partem  oblongam  et  inflatam 
bulbum  vocatam , qui  interius  sacci  coeci  speciem  exhibet.  In  eadem 
parte  inferiori , obtegitur  posterius  a musculis  bulbo-cavernosis  , 
anterius  a parte  superioris  sepimenti  dartos  , demum  a penis  cute, 
cujus  apicem  format  secunda  inflatione  glandem  constituente.  Bul- 
bus in  parte  posteriori  et  inferiori  urethrae  spongiosae  observatur. 
Illico  anterius  hoc  textum  spongiosum  valde  tenue  fit , dein  eamdem 
crassitiem  servat  usque  ad  corporis  cavernosi  extremitatem  , ubi 
denuo  ad  glandem  formandum  augetur.  Hoc  textum  cunctam  ure- 
thrae circumferentiam  amplectitur  : obtegitur  ab  aponeurose  quae, 
postquam  obduxit  ejus  externam  superficiem,  deprimitur,  secundum 
nonnullos  anatomicos,  inter  ipsum  et  membranam  mucosam  ure- 
thrae, ad  formandam  partem  fibrosam  hujus  partis  canalis.  Nonnulli 

lianc  opinionem  rejiciunt,  et  ad  externam  mucosae  superficiem 
membranam  muscularem  existere  putant.  Alii  praeterea,  in  liac  eadem 
superficie  leve  textus  erectilis  stratum  admittunt. 

Abslractione  facta  ab  iis  quae  diximus  de  facie  interna  urethrae, 
animadvertemus,  in  glande  et  prostata  membranam  mucosam  nul- 
lam plicaturam  exhibere;  multas  contra  in  parte  membranacea  ct 
spongiosa  observari  : atque  existere  superius  et  inferius  in  linea  me- 
diana lineam  albicantem,  quae  hujus  canalis  evolutionis  modum 
indicat  : hanc  membranam  offerre  interdum  minimas  valvulas 
transversales  illis  venarum  similes  : demum  observari,  ad  superfi- 
ciem membranae  mucosae  , ante  bulbum  , sinus  Morgagni  dictos  , 
quorum  magnus  numerus  existi t in  fossa  naviculari.  Haec  membrana 
mucosa  plus  minus  laxe  adhaeret  partibus  ipsam  circumcingentibus 
in  variis  hominibus  : a basi  glandis  usque  ad  prostatam,  minus  fir- 
miter adhaeret.  Urethra  contractionis  idonea  est  in  sua  parte  mem- 
branacea , cujus  quidem  propositionis  nullum  dubium  relinquit 
ipsius  structura.  Caeterum  communis  est  opinio  formam  urethrae 
cylindricam  esse,  quum  vacua  est  et  contra  se  ipsam  applica- 
tam. 

Sed  ante  partem  membranaceam  contraliiturne  urethra,  an  vero 
reactionis  tantummodo  est  idonea,  propter  suam  elasticitatem,  super 
corpora,  quae  illam  transgrediuntur?  De  hac  re  non  consentiunt 
physiologi.  Illud  certum  est,  quum  in  hunc  canalem  liquida  maxime 
emollientia  injiciuntur,  atque  apex  glandis  momento  temporis  com- 
primitur, liaeque  pressiones  subito  intermittuntur,  liquidum  quod 
in  vesicam  non  penetravit,  quodque  ideo  soli  urethrae  actioni  sub- 
jicitur, ad  tantam  pelli  distantiam  ac  si  ab  urinae  receptaculo 
pelleretur.  Aliequin  notum  est,  penes  homines  quibus  penis  contra 
symphisim  pubis  fuit  resectus,  saltum  urinae  vix  braccarmn  pontem 
transgredi.  Observata  demonstrant  quanta  sii  urethrae  in  inslrumen- 

tum  ipsam  percurrentem  reactio , novumque  ejus  contractionis  spas 
modicae  argumentum  suppeditant. 

Verum  enim  vero  urethra  multas  anomalias  exhibere  potest.  N isa 
est  duplex  (i).  V isi  sunt  uretheres  in  urethram  desinentes  (2).  Urethe- 
res  in  intestinum  rectum  desinere  possunt  (3).  In  hisce  binis  postre- 
mis casibus  vesica  omnino  deerat.  Multi  quoque  casus  memorantur, 
in  quibus  urethra  deliciebat,  vel  imperforata  erat,  vel  vesica  partim 
tantummodo  existebat,  in  quibus  urinae,  invito  animo,  modo  inter 
ossa  pubis,  modo  super  ipsa  per  umbilicum  egrediebantur  (4).  Su- 
pervacaneum ducimus  de  multiplicibus  vesicis  agere.  Desault  casum 
observavit  in  quo  glans  erat  veluti  fissus  aut  divisus  in  binas  partes 
ad  latera  freni.  Urethra  parva  apertura  ibi  desinebat.  Exempla  fre- 
quenter occurrunt  hyppspadiasis  et  epispadiasis y tuneque  orificii  ex- 
terni coarctatio  existere  potest. 

De  Tj  reti  ira  in  jcemina.  Decem  vel  tredecim  lineas  longa  offert 
generalim  levem  curvaturam  cujus  cavitas  superior  est : dico  gene- 
ratim  •,  nonnulla  enim  sunt  adjuncta  in  quibus  orificium  externum 
hujus  canalis  depressum  ad  quamdam  profunditatem  invenitur  in  in- 
terna vaginae  superficie,  licet  faemina  utero  non  gerat,  tuneque 
convexitas  canalis  urinarii  sursum  spectat.  Tunc  ad  cognoceudam 
praesentiam  meatus  urinarii,  digitus  index  semi-flexus  in  vaginam 
introducitur,  et  pressio  exercetur  a posterioribus  ad  anteriora,  et  a 
superioribus  ad  infero-anteriorem  parietem  vaginae,  ut  meatus  ex- 


(1)  Guill.  Fabricius  : cent.  1”.,  obser.  76. 

(2)  Binninger,  Observat,  medie.,  24  cent  2. 

(5)  Transactiones  philosopb. , vol.  VII. 

(4)  Blasius,  part.  4 , observ.  G,  de  Stalpart  Vanderwiel,  t.  2,  p.  25G.  De 
Bartholin,  cent  2,  hist.  65.  Essais  d’Edimbourg , t.  5,  p.  257.  Journal  ency- 
clopedique,  aout  1756.  Journal  de  31£decine  de  Paris,  t..5,  p.  108,  et  t.  27, 
p.  26. 

trorsum  adducatur;  atque  ad  minuendam  vel  omnino  delendam  illam 
curvaturam  quae,  si  subsisteret,  cavitatem  specilli  ad  inferiora  diri- 
gere oporteret.  Diameter  canalis  latior  generatim  in  orificio  vesicae 
quam  in  caeteris  partibus , arctior  interdum  est  ad  orificium  ex- 
ternum. Hujus  canalis  capacitas  variat  a sex  ad  octo  lineas,  et  maxi- 
mae dilatationis  est  idoneus.  Orificium  externum  ad  tres  vel  quatuor 
lineas  a sympliisi  pubis  situm  est,  ejusque  praesentia  generatim  indi- 
catur a tuberculo  super  vaginam  immediate  collocato.  Superius  res- 
pondet textui  cellulari,  musculo  constrictori  vaginae,  profundius 
alteri  strato  textus  cellularis  compacti  et  summopere  elastici , nec 
non  ligamento  triangulari  sympliisis,  et  aponeurosi  recto-vesicali. 
Inferius  incumbit  vaginae,  in  qua  format  praesertim  anterius  promi- 
nentiam sat  conspicuam.  Prope  ipsius  orificium  externum,  urethra 
circumdatur  a strato  valde  compacto  textus  erectilis.  Haec  portio 
canalis  constituitur  a membrana  mucosa,  cpiae  in  interna  parte  exhi- 
bet plexus  longitudinales,  et  orificia  cryptarum  mucosarum;  dein  a 
membrana  exterius  sita  quae  facta  videtur  a textu  spongioso.  Non- 
nulli anatomici  invenerunt  fibras  musculares  ut  in  parte  membra- 
nacea urethrae  hominis. 

In  faemina  sicut  in  viro  vesica  deficere  potest,  eturetheres  in  va- 
ginam desinentes  non  semel  visi  fuerunt  (i).  Urinae  per  umbilicum 
emitti  possunt,  propter  urethrae  imperforationem , vel  ob  vesicae 
cervicis  obturationem  per  carnes  fungosas  (2).  Observatum  est, 
urethra  deficiente  , vesicam  in  vaginam  aperiri  (3).  Non  poti. i 
puerorum  et  adolescentuin  cadavera  observare  ad  urethrae  in  variis 
aetatibus  dimensiones  exponendas. 

Si  in  hac  dissertatione  urethrae  evolutionem  leviter  attingimus,  exis- 


(1)  tlaller.  lilenu  pbys.,  p.  297.  Klein  , Schrader,  nov.  ephem.  cur.  uat. 
vol.  1 , observ.  38,  et  dec.  !\i  observ.  68. 

(2)  Littre,  Acad.  des  Sciences,  1701  — Cabrol,  i55o,  obs.  20. 

(3)  J.  L.  Petit,  t.  III,  p.  122. 

tinia  mus  lias  investigationes  ad  maximi  momenti  phaenomena  expli- 
canda viam  sternere  posse.  Porro  vidi  cum  professore  Serres,  sub  line 
tertiae,  vel  ad  summam  initio  quartae  hebdomadae  gestationis,  foetus 
humani  urethram.,  vesicam T uraeum,  parvumque  bulbum  in  quem 
desinit,  quique  potest  haberi  tanquam  rudimentum  vesicae  allan- 
toidis  in  mammalibus  , et  vesicae  umbilicalis  in  avibus,  constituentia 
canalem  diametri  singulis  in  partibus  aequalis.  Canalis  iste,  qui  in 
embryone  humano  speciem  intestini  aemulatur,  clausus  est  in  binis 
extremitatibus,  non  secus  ac  clausae  sunt  duae  extremitates  canalis 
cibarii,  os  scilicet  et  anus.  In  viro  parvam  liquidi  copiam  continet, 
quod  expelli  nequit  nec  per  superiorem,  nec  per  inferiorem  partem,- 
idemque  in  canali  cibario  contingit.  Haec  dispositio  evidens  in  ho- 
mine, est  magis  adhuc  conspicua  in  mammalibus  quorum  vesica' 
allantois  amplior  est;  cujusmodi  sunt  ruminantia,  rodentia,  ovis, 
bos,  equus,  lepus,  cuniculus...,  etc. 

Versus  medietatem  secundi  mensis  gestationis,  interdum  citius, 
raro  serius,  disrumpitur  membrana  quae  orificium  urethrae  occlu- 
debat,- Luncque  canalis  per  hoc  ostium  cum  externis  communicat. 
Eodem  modo  fit  haec  apertura  ac  illa  oris  et  ani. 

Si  membrana  quae  superiorem  partem  canalis  cibarii  claudit  in- 
tegra perstat,  tunc  adest  oris  imperfo ratio , quod  vitium  praesertim 
in  anencephalis  observatum  est.  Idem  dicendum  de  altera  ejusdem 
canalis  extremitate. 

Pariter,  si  membrana  quae  claudit  ostium  urethrae  perstat,  adest 
obliteratio  meatus  urinarii;  glans  remanet  imperforatus,  sicut  os  et 
anus.  Hoc  contingit  in  quibusdam  hypospadiasis  speciebas;  tunc 
enim,  quum  haec  membrana  validior  sit  quam  aliae  canalis  paries, 
istae  faciliorem  aditum  urinae  praebent.  IIoc  idem  evenit  in  quibusdam 
hominibus  supra  jam  memoratis,  qui  per  umbilicum  urinam  emittunt. 

Si  membrana  quae  in  ostio  urethrae  occurrit,  non  est  omnino  des- 
tructa, angustior  remanet  diameter  meatus  urinarii,  quemadmo- 
dum recti  intestini  et  oris  ostium  in  similibus  adjunctis. 

Haec  omnia  rationem  servant  cum  formatione  vesicae,  cum  for- 
matione et  obliteratione  uraci  in  Immano  fcetu,*  verum,  nimis  pro- 
cul a questione  proposita  distraheremur,  si  diutius  in  his  perse- 
quendis immoraremur.  Dicam  tantummodo  me  cum  celeberrimo 
Ser  res  semper  observasse  urethrae  latitudinem  in  homine  adulto 
sanoque  in  ratione  directa  esse  cum  vesicae  volumine,  et  in  em- 
bryone humano  in  ratione  directa  cum  vesica  et  uraco. 

Sed  iterum  in  formatione  foetus  humani  aliam  hypospadiasis 
explicationem  inveniemus.  Re  quidem  vera,  si  observetur  foetus 
versus  medium  aut  sub  fine  secundae  hebdomadae,  jam  magna  ex 
parte  vesicula  umbilicalis  formata  conspicitur,  dum  uracus,  vesica 
et  urethra  adhuc  desiderantur.  In  utroque  latere  conspiciuntur 
binae  lamellae  membranacae  quae  ab  inferiori  parte  corporis  pubis 
usque  ad  ingressum  umbilicalis  funiculi  in  abdomen  producuntur. 
Si  microscopio  vel  lente  perfectissima  inspiciatur  harum  lamellarum 
successiva  formatio,  observatur,  sub  initio  vel  medio  tertiae  heb- 
domadae easdem  lamellas  sese  invicem  eo  modo  recipere,  ut  binas 
quodammodo  suturas  exhibeant,  anteriorem  unam  , posteriorem 
alteram.  Hae  lamellae  sic  inter  se  conjunctae  interslicium  relinquunt: 
liicque  est  primarius  status  urethrae,  vesicae  et  uraci  in  homine, 
et  vesicae  allantoidis  in  mammalibus. 

Iluj  us  canalis  formatio  locum  habet  a partibus  anteribus  ad 
posteriores  scilicet,  portio  quae  vesicam  allantoidem  constituit 
primum  formatur,  deinde  uracus , vesica  et  urethra.  Quum , infdelu 
humano  mare,  urethra  sese  applicat  corporibus  cavernosis,  lamellae 
ipsam  componentes  a se  mutuo  diducuntur  : interdum  contingit 
ut  sutura  posterior  disrumpatur,  cujus  formatio  hac  diductione 
alias  impeditur.  Hinc  praeternaturalis  apertura  quae  quandoque 
secundum  urethrae  directionem  conspicitur.  Ihec  apertura  sita 
est  in  parte  anteriori,  media  vel  posteriori  membranaceae  por- 
tionis. 

Posita  hac  tractione  corporum  cavernosorum  in  lamellas  quae 

primitus  urethram  constituunt,  facile  intelligilur  cur  liypospa- 
diasis  sedes  semper  observetur  in  parte  canalis  quae  extra  pelvim 
incedit ; intelligilur  quoque  cur  frequens  in  viro,  rarum  in  muliere 
hoc  vitium  occurrat. 

Ihec  formatio  praeternaturalis  in  homine,  regularis  esse  videtur  in 
avibus  et  monotremis,  ut  constat  ex  recentibus  professoris  Geoffroy 
St.-IIilaire  investigationibus  (i).  Si  professor  Rolando  in  suis  eximiis 
operibus,  ubi  de  formatione  organorum  uro-projecticorum  agit,  nul- 
lam urethrae  mentionem  instituit,  ex  eo  repetendum  est,  quod, 
summus  hic  anatomicus  avium  formationem  pro  typo  sumpserit  , 
suasque  disquisitiones  per  analogiam  mammalibus  applicuerit.  Ob 
eamdem  rationem  , quum  habeat  vesicam  , uracum  et  vesiculam 
umbilicalem  avium  tanquam  productionem  sacci  vitellarii  Halleri, 
hoc  principium  ad  hominis  et  mammalium  embryonem  extendi 
nequit. 

Quamquam  prostata  partem  essentialem  urethrae  non  constituat, 
ejus  evolutionem  breviter  indicabo,  propter  relationem  quam  habet 
cum  mea  quaestione  , atque  auxilia  quoe  inde  possunt  haberi  in  ex- 
plicandis aliquot  phaenomenis  qua?  prius  indicata  fuere. 

In  humano  embryone  primitus  nulla  prostata  observatur,  atque 
versus  finem  tantummodo  secundi  mensis  conspicitur  quatuor lobulis 
formata.  Ileec  divisio  multilobularis  prostatae  respondet  simili  divi- 
sioni renum  in  embryone : serius,  versus  quartum  et  quintum  mensem 
duo  interni  prostatae  lobi  in  unum  conjunguntur  : tunc  prostata 
tribus  tantum  lobis  composita  observatur.  Serius  adhuc,  scilicet 
sexto  ad  octavum  mensem,  omnes  hi  lobuli  inter  se  conjunguntur, 
et  unicum,  uti  renes",  organum  formant,  quod  originem,  vel  partem 


(i)  Vide  eximias  investigationes  Inijus  celebris  anatomici  in  sequentibus 
operibus  expositas  ; Philosophia  anatoni  i que , t.  2,  p.  021,  /jio.  Mcmoi- 
v&s  clu  Mimcum  d’ II istoive  uatuvell& , t.  IX,  p.  ogo,  p.  408  ; t.  X , p.  07. 


originis  urethrae  amplectitur.  Attenta  tamen  dissectione  in  ipsa  non 
secus  ac  in  renibus  pristinae  structurae  vestigia  deteguntur. 

Quo  usque  duo  lobuli  medii  a se  mutuo  sejunguntur,  sverumon- 
tani  prominentia  conspicua  non  est.  Post  conjunctionem  illorum, 
tantummodo  locum  habet  haec  prominentia,  quae  suam  responden- 
tem dimensionem  non  acquirit,  nisi  versus  pubertatis  epocam,  prop- 
ter ductuum  ejaculantium  evolutionem,  quorum  orificium  urethrale 
arctius  est  in  infantibus  ( Serres  ).  Sinus  de  quo  superius  locuti 
sumus  vix  ac  ne  vix  quidem  existit.  Idcirco  hoc  sub  adspectu  minus 
difficilis  est  catlieterismus. 

Quum  bini  medii  prostatae  lobi  inter  se  conjunguntur  , inter 
ipsos  existit  separatio  in  quam  urethra  recipitur.  Tunc  reperitur  in 
embryone  depressio  prope  locum,  quem  debet  occupare  verumonta- 
num.  Haec  cavitas  paulatim  coarctatur,  ac  dein  omnino  evanescit, 
quum  prostatae  formatio  absoluta  est.  Si  lobi  medii  hujus  corporis 
glandulae  speciem  exhibentis  non  omnino  conjunguntur,  haec  cavi- 
tas sinus  prostaticus  dicta  post  ortum  perdurat.  Illum  observavi  in 
adultis  et  in  senibus,  atque  superius  jam  indicavi  me  extispicium 
possidere  ejus  existentiam  comprobans.  Supervacaneum  esset  dicere 
quanti  momenti  sit  hujus  sinus  cognitio  in  catheterismo.  Solummodo 
addam,me,quum  digitum  indicem  intrudissem  in  anum  cad averis  nullo 
prostatae  infarctu  laborantis,  ac  penes  quem  catlieterismus  difficilis 
erat,  trans  intestini  parietes  prostatae  divisionem  persensisse j tunc 
specilli  rostrum  elevavi,  ac  facilis  mihi  fuit  in  vesicam  penetratio. 
Cadaver  dissecui,  ac  in  ipso  sinum  modo  memoratum  repcri. 

Pars  pathologica. 

De  urethrae  coarctationibus.  Pauci  auctores  hunc  morbum 
definierunt.  Carolus  Bell  illum  appellat  amissionem  in  urethra 
facultatis  se  dilatandi.  Jacobus  Wiison  illam  reponit  in  aliqua  mu- 
tatione morbosa  actionis  vel  structurae,  propter  quam  pars  canalis 
urethrae  cecteris  arctior  evadit.  Sic  coarctatio  simplex  vel  com- 
plicatus morbus  esse  potest. 

Ego  urethrae  coarctationis  nomine  inteliigo  statum  in  qoo  liic 
ductus  non  , potest  sumere  suam  consuetam  amplitudinem  in  ex- 
tensione majori  vel  minori  , quia  ipsius  parietes  ad  se  mutuo 
admoti  servantur  a statu  pathologico. 

Hic  modus  considerandi  meam  quaestionem  illam  multo  diffu- 
siorem reddit  , ac  si  sensum  definitionis  Wilson  sequerer.  At  in 
suo  vero  sensu  vocabula  accipienda  sunt,  nisi  usus  aliter  statue- 
rit,- verum  praeter  quam  quod  usu  nihil  statutum  videtur  in  nostro 
casu  , mea  definitio  in  definitione  Bell  includi  perspicuum. 

Hippocrates  in  apliorismo  octogesimo  secundo  sectionis  quar- 
tae (i)  loquitur  de  tuberculis  urethrae,  quorum  solutio  locum  ha- 
bet , quum  eadem  abscedunt.  Galenus  (2)  callositates  urethrae  me- 
morat , et  asserit,  quum  ipsas  cathetere  disrup isset , secuta  vidit 
urinae  excretioncm , cruorem  aliquem  , et  carnis  fragmentum. 

Auctores  diversimode  urethrae  coarctationes  diviserunt.  Jacobus 
Daran  admittit,  i°.  coarctationem  per  abbreviationem  fibrarum 
urethrae;  20.  callositates  et  cicatrices;  3°.  carnositates  caruncu- 
las aut  excrescendas  ; 4°.  ulcera  callosa  pertinacia,  et  maligna  oc- 
cupantia ductus  excretorios  lacunarum  urethrae  prostatae,  vesicu- 
larum seminalium,  omniumque  glandularum  quae  in  urethram  ef- 
fundunt liquidum  ipsi  lubrefaciendae  inservientem  ; 5".  Verumon- 
tani  tumefactionem  ; G°.  prostatae  vesicularumque  seminalium  in- 
durationem  ; 70.  fungositates  prostatae  et  vesicularum  seminalium 
a Coi  de  Viilars,  Astrue  et  Lafaye  admissas  ; 8°.  concretiones 
peculiares. 

Reliqui  veteres  auctores  qui  de  coarctationibus  egerunt,  nullas 


(1)  Quibus  in  urinaria  fistula  tuberculum  nascitur,  his,  suppurato  eo  et 
perrupto  solutio  fit. 

(2)  De  loc.  afl. , lib.  1 , c.  1. 

earumdem  methodicas  distributiones  praebuerunt , quo  in  censu 
reponendi  sunt  Morgagni,  Andree,  Astrue,  Heister,  Platner,  \Val- 
ter  et  Larbaud. 

Desault  admittit  tres  species  impedimentorum  fluxuum  urinae 
per  urethram.  i°.  In  parietibus  canalis  inflammationem,  paralysim  et 
dilacerationem.  2°.  Extra  parietes  tumefactionem  prostatae , diver- 
sosque  tumores  externos.  3°.  In  interna  canalis  superficie  retinacula  , 
fungositates , etc. 

Nauclie  varietates  coarctationis  admittit  prout  pendent,  i°.  Ab 
inflammatione  violenta  urethrae  (coarctatio  inflammatoria) ; 2°.  A 
spasmo  alicujus  partis  liujus  canalis  (spasmodica );  3°.  A mutatione 
in  structura  urethrae  (organica);  4°*  A morbo  extra  hunc  ductum 
insedente,  ejusque  parietes  comprimente  (symptomatica).  Jacohus 
Wilson  de  tribus  tantum  coarctationis  speciebus  loquitur , spasmo- 
dica scilicet , coarctatione  proprie  dicta  , ac  illa  quae  producitur  a 
morbis  partium  cum  urethra  contiguarum. 

Samuel  Cowper  in  suo  Dictionario  tres  coarctationis  species  ad- 
mittit. Prima  quae  est  permanens  pendet  ab  alteratione  in  structura 
alicujus  urethrae  partis.  Secunda  consistit  in  existentia  simultanea 
coarctationis  permanentis  et  spasmi;  tertia  est  vera  contractio  spas- 
modica. 

Soemmeringius  in  suo  speciali  tractatu  de  morbis  viarum  urinaria- 
rum loquitur  solummodo  de  coarctatione  spasmodica  deque  illa  quae 
in  parietibus  hujus  canalis  sedem  habet. 

Professor  Eeclard  omnes  coarctationes  ad  binas  species  reducit  : 
i°.  Coarctationem  inflammatoriam,  quee  spasmodicam,  et  dilatabi- 
lem  Caroli  Bell  complectitur.  2°.  Coarctationes  permanentes  et  orga- 
nicas quse  sex  varietates  includunt,  scilicet  i°.  freniculatam  ( bridee  ) 
vel  circularem;  2°.  coarctationem  callosam , vel  callositatem  veterum, 
sive  irregularem;  3°.  illam  in  qua  longius  canalis  spatium  coarctatum 


3 


( >8  ) 

est  et  leve,  et  in  qua  textus  submucosus  et  spongiosus  indurati  sunt; 
4°.  coarctationem  cum  ulcere;  5°.  carnositates  (Daran)  et  vegetationes 
sarcomatosas;  6°.  demum  illam  quam  movet  status  varicosus  urethrae. 

Ducamp  coarctationes  admittit  pendentes  : i°.  ab  inflammatione; 
2°.  ab  induratione  parietum;  3°.  a frenulis;  4°-  a carnositatibus,  de 
quarum  existentia  dubitat. 

Simplicior  coarctationum  urethrae  divisio,  nostra  quidem  senten- 
tia, quamque  ideo  amplectimur,  sequens  est. 

i°.  Coarctationes  a causa  extra  canalem  sita  pendentes. 

2°.  Coarctationes  quarum  causa  in  parietum  urethrae  crassitie  sita 
est. 

3°.  Coarctationes  quarum  causa  in  interna  canalis  superficie  se- 
dem habet. 

i * Species.  In  secundo  volumine  Memoriarum  Academiae  chirurgicae, 
legitur  ingens  numerus  observationum  coarctationis  urethrae  vesicae 
hernias  concomitantis.  Anteversio,  retroversio,  inversio  ac  prolapsus 
uteri,  ejusdem  evolutio  quarto  gestationis  mense,  capitis  foetus  inclusio, 
gestatio  extra-uterina  (i),  uterina  mola,  polypo;  aqua  vel  sanguine 
in  ejus  cavitate  effuso  tumefactio;  calculus;  tumor  inflammatorius; 
infarctus  sqirrliosus aut  cancerosus  hujus  visceris;  prolapsus  et  inver- 
sio vaginae /ejus  distensio  a sanguine  menstruo,  a pessario,  ab  obtu- 
ramento linteo,  vel  alio  quocumque  corpore  extraneo  in  ipsa  exis- 
tente;  prolapsus  et  inversio  intestini  recti,  ejusdem  distensio  a san- 
guine, fungis,  obturamento  linteo  aut  ab  alio  corpore;  inflammatio 
ejusdem  parietum  ; eorum  sqirrliosus  vel  carcinomatosus  infarc- 
tus ; metastases  in  ipsius  tunicis  aut  prope  anum  a tumoribus 
haemorrhoidalibus  calculisque  stercoralibus  (2),  totidem  sunt  ure- 
thrae coarctationis  causae.  His  addere  oportet  tumores  sitos  in 

(1)  Capuron  , Trait£  des  Accouchemens. 

(a)  Desault,  J.-L.  Petit. 

perinseo,  in  scroto,  secus  penem,  sarcocelem,  hydro  celem , her- 
niam scrotalem  magni  voluminis,  aneurisma  corporum  cavernoso- 
rum, atque  corpora  extranea  circa  penem  applicita  (i). 

Omnes  auctores,  qui  circa  urethrae  morbos  investigationes  insti- 
tuerunt, frequentiam  coarctationum  a chronica  prostatae  tumefac- 
tione  pendentem  adnotaverunt.  Morgagni  eorum  plura , et  maximi 
momenti  exempla  memorat  (2). 

Everarchis  Home,  qui  medium  prostatae  lobum  se  detexisse  con- 
tendit, ab  ejusdem  infarctu  coarctationem  saepissime  pendere  putat. 
Sed  multo  ante  ipsum  Morgagni  hanc  circumstantiam  jam  adno- 
taverat,  mirumque  est  Everardum  Home  ab  hoc  auctore  locum  tan- 
tummodo nullius  momenti  decerpsisse,  dum  Morgagni  in  aliis 
locis  multa  et  clara  de  hac  quaestione  dicit  (3). 

Immerito  itaque  Hunterus  asseruit  prostatam  non  nisi  ad  latera 
tumefieri  posse:  jure  vero  contendit  Joannes  Aloysius  Petit  magnam 
urethrae  coarctationum  partem  ab  ipsius  infarctu  repetendam  esse. 
Inflammatio  acuta  prostatae  ejusque  abscessus  (4)  urethrae  coarctatio- 


(1)  Chopart. 

(2)  De  sedibus  et  causis  morborum,  epist.  41 » nM.  i3,  14 , 17- 

(3)  Vesicae  pariete  anteriore  secundum  longitudinem  discisso,  in  opposita 
ea  parte  quae  proxima  orificio  est,  in  ipsoque  hujus  partis  medio  se  obtulit 
protuberantia  subrotunda,  mediocris  uvae  acini  magnitudine,  intima  tunica 
vesicae  obducta:  quam,  ratus  quod  erat,  scalpello  adacto  simul  ipsam  ac 
contiguam  prostatam  in  longum  dissecui , ostendique  ejusdem  esse  atque  ea 
glandula  naturae  , cum  eaque  manifestissime  continuatam , nihilque  esse  du- 
bii, quin  si  magis  excrevisset,  magno  urinae  futura  fuisset  impedimento. 
Morgagni  epistol.  4>?  n".  18.  Adjungere  huc  poteris  senem  illum  medicum 
quem  altera  ex  indicatis  apud  Vallisnerium  observationibus  totam  quidem 
prostatam  habuisse  tumidam  monstrat,  sed  auctam  quasi  lobo  quodam  ex 
sua  ipsa  glandulosa  substantia;  quae  ad  nucis  juglandis  formam  et  magnitu- 
dinem intra  vesicam  ascendebat.  Epist.  42,  n".  19. 

(4)  Morgagni , epist.  5b  ; Chopart  et  Desault ; J.-L.  Petit , observationem 

3.. 


( 20  ) 

nem  movent,  eum  dem  que  effectum  parere  possunt  calculi  in  ipsius 
substantia  evoluti  (i).  Vasa  varicosa  lianc  glandulam  perreptantia 
coarctationi  originem  quoque  praebere  possunt.  Prostata  tumefacta 
valde  mollis  esse  potest,  ac  facile  a specillo  dilacerari.  Hic  mollis 
organi  status  interdum  in  senibus  occurrit , licet  prostata  nullum 
voluminis  incrementum  accepisse  videatur.  Morgagni  casum  me- 
morat , in  quo  prostata  mediam  consistentiam  inter  cartilagineam 
et  ligamenta ceam  exhibebat.  Fracturae  quoque  et  exostoses  circa 
urethram  sedem  habentes,  ejusdem  coarctationi  occasionem  praebere 
possunt  (2). 

Secunda  species.  Coarctatio  spasmodica.  — Prima  varietas. 
Nulla  exislit  in  canalis  inflammatio ; at  si  specillum  in  urethram, 
introducatur,  propter  ejus  exquisitam  sensibilitatem  a peculiari 
idiosyncrasia  pendentem  fit  ut  canalis  coarctetur,  ac  longiore 
tempore  opus  sit , ut  specillum  illum  transgrediatur  : imo  interdum 
contingit , ut  nonnulli  chirurgi  a catlieterisino  abstineant.  In  hac 
varietate  nos  includemus  duo  adjuncta  magna  adnotatione  digna 
hujus  coarctationis  speciei.  Soemmeringius  ait  , professorem  Ali— 
bert  casum  observasse  , in  quo  homo  modo  guttatim  , modo 


medici,  in  quo  prostata  inflammata  abscessit  atque  intra  vesicam  disrupta 
est,  dum  motum  imprimebat  specillo,  sicut  in  calculi  vesicae  exploratione, 
t.  III,  p.  35.  Aliam  praeterea  refert  observationem  cujusdam  hominis,  qui 
violenta  passus  est  symptomata,  penes  quem  specillum  introduci  non  potuit 
quique  post  emetici  administrationem  magnam  puris  vim  cum  urinis  red- 
didit. 

(1)  Insuber  chirurgus,  inter  caetera  hoc  quoque  scripserat , memoria  se 
tenere  , deprehendisse  lapidem  in  prostata  glandula,  dum  cadaver  incideret 
eminentissimi  cardinalis  Moriggi.  Morgagni,  epistol.  4* 1 2  > n°.  ^7. 

Chopart,  Desault, llicherand,  Nosograph.  chir. , lom.  III,  5C.  6dit. 

(2)  Mem.  de  1’Acad.  de  Dijon. 

per  jactum,  semper  vero  difficile  urinas  reddebat,  quum  domo 
egrediebatur.  Mane  specilli  introductio  facilis  erat:  vespere  vero  im- 
possibilis : levis  emotio,  minima  contractio  sat  erant  ad  coarcta- 
tionem excitandam.  Reserato  cadavere,  nulla  urethrae  coarctationis 
vestigia  reperta  sunt.  J.  J.  Rousseau  primis  suae  vitae  annis  urime 
retentione  pene  assidua  laboravit:  ejus  symptomata  vix  expertus 
est  in  juventa  : tardius  hic  morbus  pristinum  caracterem  recupe- 
ravit, iliumque  usque  ad  tumulum  vexavit  ac  augebatur  ab  animi 
pa thematibus.  Daran  vix  conciliare  potuit  aliquod  levamentum 
suo  aegrotanti,  qui  somno  per  aliquot  tantum  horas  indulgebat, 
quum  corporis  labores  ejusdem  exquisitissimam  sensibilitatem  per 
breve  tempus  imminuerant.  Autopsia  a Lebegue  de  Presle,  Brusle 
de  Villeron,  Castere  , Clienu  et  Bouret  instituta  demonstravit 
nullam  in  viis  urinariis  morbosam  affectionem  existere;  ex  quo 
evidens  est,  spasmodica  urethrae  coarctatione  genevensem  philoso- 
phum laborasse. 

Phthisicus  in  nosocomio  Sancti  Ludovici  decumbens  vitio  divi- 
nas, liumanasque  leges  offendenti  indulgebat : hic  homo  urinee  reten- 
tione laborabat,  quee  ad  illam  de  qua  loquimur  coarctationis  varieta- 
tem pertinere  videbatur  : coarctatio  enim  ante  mortem  existebat 
ac  dum  autopsiam  instituimus,  nullum  in  urethra  morbosse  affectionis 
vestigium  observabimus.  An  validissima  membranee  mucosae  injectio 
per  vitam  existebat,  quee  post  mortem  cessavit  ? Heec  opinio  parum 
probabilis  nobis  videtur.  An  calculus  vesicalis  intensum  dolorem 
excitans  spasmodicam  urethrae  coarctationem  producere  nequit  ? 

Homines  observavi  , qui  levi  urethrae  inflammatione  detine- 
bantur, quee  tamen  exquisitissimam  huic  canali  sensibilitatem  tri- 
buebat, quum  primum  urina  illum  percurrebat.  Si  hujus  modi  eegro  - 
tantes  conamina  necessaria  ad  vesicam  evacuandam  exercebant,  id 
contingebat,  ut  urinam  amburentem  percurrere  persentirent  parvam 
extensionem  partis  posterioris  canalis,  quin  ad  exteriora  urina  perve- 
nire posset.  Eumdem  effectum  producebant  conamina  tardius  et  ad 

distincta  intervalla  facta.  Catlieterismus  institutus  suum  effectum 
non  habebat,  et  maxima  distinguebatur  in  canali  coarctatio,  sive 
crasso,  sive  tenuissimo  specillo.  Post  aliquot  horas , saepe  serius  in- 
terdum citius  , magnum  specillum  facile  penetrabat.  Dimidium 
clysma  opiaceum  saepe  sat  fuit,  ad  suam  capacitatem  canali  illico 
impertiendam.  Usus  potuum  emollientium  magna  copia  urinas  minus 
initantes  reddendo,  crassum  ipsius  jactum  etiam  produxit.  Occasio 
mihi  fuit  aliquot  autopsias  instituendi  in  militibus  urbanis  Parisio- 
rum in  nosocomio  Sancti  Ludovici  decumbentibus.  Nullam  coarc- 
tationem observavi,  sed  tantummodo  le  vem  canalis  abscpie  conspicua 
crassitie  inflammationem.  Nulla  ceeterum  circa  urethram  compres- 
sionis causa  aderat. 

Haec  spasmodicae  coarctationis  varietas  medium  locum  tenet  inter 
coarctationem  mere  spasmodicam,  coarctationemque  alterius  naturae 
ab  inflammatione  productam. 

Secunda  varietas.  Coarctatio  spasmodica  inflammatoria  acuta  vel 
chronica.  Heec  coarctatio  constituitur  simul  a spasmodica  proprie 
dicta,  et  a parietum  canalis  turgescentia  : illam  producere  potest 
inflammatio  absque  crassitudine  parietum  canalis,  hoecque  pliteno- 
mena  in  cadaveribus  observavi  (i). 

Coarctatio  inflammatoria.  — Prima  varietas , acuta.  In  hac 
nullus  existit  spasmus,  sed  parietum  canalis  crassitudo  a valida  in- 
flammatione ibi  vigente  producta.  Piaro  in  lioc  casu  autopsia  insti- 
tui potest.  Ego  illam  bis  tantummodo  institui , atque  inveni 
membranam  mucosam  compactam  absque  induratione  in  extensione 
valde  conspicua,  et  speciatim  in  aliquibus  punctis.  Inflammatio  et 


(i)  J.  "Wilson  asserit,  spasmodicam  coarctationem  produci  a contrac- 
tione aliquarum  ex  fibris  muscularibus,  exterius  membranae  mucosae  ad- 
haerentibus, quae  dispositionem  habent  longitudinalem  et  irregularem. 

crassitudo  reliquarum  canalis  partium  proportione  servata  minueba- 
tur, usque  ad  textum  cellularem  externum,  qui  inflammationem  plus 
minusve  participare  potest. 

Secunda  varietas.  Coarctatio  inflammatoria  chronica.  In  hac 
existit  crassitudo  parietum  canalis  cum  levi  inflammatione  plus 
minus  inveterata. 

Tertia. Coarctatio  parietum  canalis  absque  inflammatione  distincta . 

In  bis  duabus  postremis  varietatibus  membrana  mucosa  potest  esse 
mollis,  fungosa,  pultacea,  in  maxima  extensione  : quod  quidem  ob- 
servatur praesertim  in  iis  hominibus  qui  organis  genitalibus  abusi 
sunt,  vel  qui  erectiones  diu  continuatas  perpessi  sunt. 

Plerumque  agitur  de  callositatibus  quae,  docente  Rougier,  sub 
membrana  mucosa  frequentiorem  sedem  habent.  Chopart  illarum 
sedem  statuit  in  textu  spongioso.  Professor  Laennec,  qui  tot  secuit 
cadavera,  jure  opinatur,  in  hujus  membranae  crassitudine  indura- 
tiones  speciatim  residere.  Tunc  observantur  in  superficie  puncti 
urethrae  ipsi  respondentis  parvae  fissurae.  Idem  professor  pariter 
existimat,  ipsius  textum  medium  locum  tenere  inter  fibrosum  et 
cartilagineum.  Color  harum  indura tionum  generatim  est  albo-fla- 
vicundo-griseus , nulla  in  ipsis  fibrarum  indicia  observantur.  Hae 
indurationes  cunctam  canalis  crassitudinem  occupare  possunt,  imo 
extendi  ad  exteriora,  ubi  major  vel  minor  ipsarum  numerus  obser- 
vatur, ac  interdum  exhibent  junctorum  globulorum  sacrorum  seriei 
forma  (Chopart).  Ipsae  possunt  occupare  cunctam  canalis  circum- 
ferentiam vel  tantum  ipsius  partem.  Earum  longitudo  extenditur  ab 
uno  ad  duos  pollices  et  etiam  magis.  Hippocrates  observavit  parvos 
abscessus  ( yOfiara  ) in  crassitudine  parietum  canalis.  Morgagni  me- 
morat ex  aliis  auctoribus  plures  observationes  calculorum  , qui  in 
prostatae  canalibus  vel  in  ductibus  ejaculantibus  evoluti  sunt. 

Coarctatio  a vulnere  canalis.  Chopart  memorat  casum  hujus 

coarctationis,  in  quo  ossa  pubis  fracturata  erant,  atque  urethra  dis— 
rupta, 

Verguin  urethrae  dilacerationem  observavit  ante  prostatam  in  casu 
simplicis  contusionis  canalis,  in  quo  coarctatio  inflammationi  tribui 
utique  potest;  verum  pendere  quoque  potest  a depravatione  hujus 
canalis,  et  ab  effusione  fluidorum  in  ejus  parietum  crassitie.  Dilace- 
ratio partis  crassitudinis  parietum  uretlirse  a Chopart  observata  ure- 
thram quoque  coarctare  potest(i). Gangraena  hujus  canalis  eumdem 
effectum  producere  potest.  In  omnibus  casibus  plagarum  et  ulcerum 
cicatrix  canalem  constringit.  Progressus,  quos  aliquo  ab  hinc  tem- 
pore fecit  anatome  pathologica,  demonstrant,  Littre  nimis  saepe 
urethrae  ulcerationem  admisisse;  Bell,  Astrue,  James  et  Cullen,  sat 
raram  ipsam  esse  testantur ; hsecque  opinio  confirmata  est. 

Abstractione  facta  a callositatibus  , quas  exhibent  fistulae , et  a 
retractione  quam  cicatrix  circumferentiae  ejus  interni  orificii  pro- 
ducit, pars  canalis  ante  has  fistulas  siti  constringi  debet , quia  illum 
urina  amplius  non  percurrit , vel  saltem  columna  admodum  exi- 
gua. Hypospadias  et  epispadias  , quorum  formationem  superius  ex- 
plicavimus , non  secus  ac  membrana  , quae  primitus  urethram 
claudit , locum  praebere  possunt,  coarctationi  orificii  externi  hujus 
meatus. 

Coarctatio  varicosa.  — Hoc  nomine  designata  fuit  coarctatio  , 
quae  nondum  bene  cognita  est.  Nam  agiturne  de  veris  varicibus , 
an  de  statu  molli  et  pulposo  membranae  mucosae,  de  quo  locuti  sumus? 
Haec  duo  adjuncta  efficere  possunt,  nt  sanguis  effundatur  in  ca- 
tlioterismo  , nobisque  difficile  videtur  illa  distinguere.  Nihilomi- 
nus Soemmeringius  asserit,  observari  in  hominibus  intemperantibus, 
venas  textus  spongiosi  adeo  dilatatas , ut  offerant  interdum  diame- 
trum tubi  calami  scriptorii.  Quotiescumque  textus  spongiosus  multo 


(i)  Plerumque  post  lapsus  supra  perinaeum  lia?  lesiones  observantur. 

sanguine  distenditur  , superficies  interna  urethrae  ad  se  mutuo  ad- 
ducta servabitur.  Larbaud  admittit  statum  varicosum  urethrae  ve- 
lut effectum  ipsius  coarctationis,  quod  Hunteri,  Desault  et  Chapart 
observationibus  adversatur. 

Tertia  species  coarctationis.  — Frenula  in  interna  canalis  su- 
perficie rara  sunt.  Illa  observarunt  Morgagni  (i)  , Sharp  (2)  , Gou- 
lard  (3) , Hunter  (4)  , Cliopart , Desault.  Professor  Laennec  , cujus 
laboribus  anatome  pathologica  tantos  egit  progressus,  in  musaeo  scho- 
lae medicae  extispicium  singulare  de  hac  re  consignavit.  Hsec  fre- 
nula canalem  necessario  constringunt , quemadmodum  ex  exem- 
plis a Morgagni  memoratis  colligitur  (5).  Goulard  haec  frenula  spec- 
tat velut  duplicaturam  membranae  internae  hujus  ductus.  Morgagni 
comparans  observationes  quas  memoravit , suspicatur  quasdam  ure- 
thrae erosiones  excipi  ab  aliqua  levi  excrescentia  , quae  dum  con- 
trahuntur , fibras  , vel  fibrillas  musculares  primum  exhibent,  quae- 
que magis  ac  magis  exsiccatae  demum  lineas  albicantes  leviter  pro- 
minentes formant.  At  laudatus  Laennec  a plastica  exsudatione  fal- 
sam membranam  constituente  haec  frenula  repetit.  Eadem  inter- 
dum sustinentur  a basi  lata  vasculari  et  prominente  in  interna  ca- 
nalis superficie  , ac  formantur  a membrana  mucosa  ob  repetitas  in- 
flammationes spissata  (Ducamp).  Non  immorabimur  in  persequenda 
opinione  , qua  frenula  velut  a cicatricibus  formata  considerantur. 

Horum  frenulorum  forma  varia  est : haecque  ad  circularem  plus 
vel  minus  perfecte  accedit,-  modo  oblique  ab  uno  ad  alterum  latus, 
modo  transverse,  modo  longitudinaliter  feruntur.  Ipsorum  latitudo 


(1)  De  sedibus  et  causis  morborum,  epist.  XLIV. 

(2)  Recherches  critiques  sur  l’6tat  pr6sent  de  la  chirurgie. 

(5)  Trait6  des  maladies  de  1’uretre. 

(4)  On  the  venereal  disease , piate  II , III. 

(5)  L.  c.,  epist.  XLII , XLIV , (\. 

varia  quoque  est ; hinc  variae  coarctationes  : illorum  consistentia  ad 
consistendam  textus  fibrosi  accedit  ( Desault ).  Illorum  color  est 
albicans  ( Morgagni).  Nihil  certi  novimus  de  ipsorum  crassitudine. 
Haec  frenula  magno  numero  interdum  occurrunt. 

Coarctatio  a carnositatibus.  Antequam  cognosceretur  ( sicut 
hodiedum),vera  natura  communium  uretlirae  coarctationum,  illarum 
omnium  causa  perquirebatur  in  excrescendis  carneis , quibus  car- 
nositatum  nomen  impositum  fuerat ; quaeque  evolvi  dicebantur  in 
superficie  interna  urethrae.  Brunner  et  Mery  hunc  errorem  dignove- 
runt , atque  coarctationes  alii  causae  plerumque  tribuendas  esse 
docuerunt.  Quamquam  vero  carnositates  rarae  sunt,  in  dubium 
tamen  revocari  nequit  illarum  existentia ; re  vera  multi  auctores  illas 
observarunt , inter  quos  memorare  sat  erit  Galenum  (i),  Van- 
Swieten  (2),  Astrue,  Col-de- Villars  (3),  Daran  (4),  Antoine 
Pascal  (5),  Morgagni  (6),  J.  L.  Petit,  qui  in  triginta  cadaveribus 
nonnisi  semel  carnositatem  observavit  (7)  : Sharp , qui  parvas  car- 
nositates conspexit  valvulis  tricuspidibus  cordis  similes  (an  erant 
frenula?).  J.  Hunter,  Baillie  (8),  Bell,  Desault,  Ghopart  et  multi 
alii  immerito  carnositatum  existentiam  in  dubium  revocarunt. 

Usque  ad  Daran  tempora  verus  carnositatis  vocabuli  sensus  non 
fuit  definitus.  Secundum  hunc  auctorem  carnositas  est  species 
fungi  in  parte  canalis  crescentis  ,•  quin  minima  coarctatio  hinc  vel 


(.)  L.  c. 

(2)  Commentaria  Boerhaavii,  T.  5,  §.  i45j  , p,  455. 

(3)  Cours  de  Chirurgie,  t.  IV. 

(4)  L.  c. 

(5)  Trait6  do  Ia  Gonorrib^e,  art.  3. 

(6)  L.  c.  Epistola  XLII , n°.  38. 

(?)  OEuvres  postlmmes,  tom.  III,  p.  26. 

(8)  Trait6  des  maladies  de  1’uretre. 

illinc  existat.  Idem  auctor  in  ea  est  sententia , textum  spongiosum 
communem  materiem  excrescentiarum  constituere,  ejusque  pecu- 
liarem structuram  in  morbo  producendo  partem  habere. 

Harum  carnositatum  duas  species  admittit  Daran , prima  absque 
ulcere  manifesto,  secunda  cum  evidente  ulceratione.  « Elles  sont 
» juge'es  calleuses,  dicit  Ambrosius  Pare,  quand  iln’en  sort  aucune 
» humidite  superflue.  » 

Scemmeringius  carnositates  invenit  violaceas,  duras,  magnitudi- 
nem et  Formam  lentis  prae  se  ferentes  : hae  adherebant  per  pediculi 
speciem  membranae  internae  urethrae.  Hae  carnositatesproducipossunt 
a nimia  evolutione  tuberculorum  carneorum  in  ulceribus,  et  poly- 
porum ad  instar  evolvi  possunt.  Anatomici  recentiores  nondum  sat 
ipsos  observarunt,  quod  quidem  sciam,  ut  verum  eorum  textum 
cognoscant.  Superius  jam  innuimus,  has  vegetationes  oriri  ex  Daran 
in  textu  spongioso,  ex  Soemmeringio  vero  in  membrana  mucosa. 

Facile  intelligitur  harum  carnositatum  numerum  et  extensionem 
variare  debere  (i). 

Si  modo  coarctationes  organicas  generatim  consideremus  , atque 
profunditatem  ad  quam  sedem  habent  in  urethra,  eruemus,  fre- 
nula plerumque  reperiri  in  parte  canalis  bulbo  proxima  ( Desault ) : 
carnositates  non  magis  versus  unum  quam  versus  alterum  canalis 
punctum  insidere  : attamen  secundum  Daran  credi  posset , easdem 
saepius  ad  portionem  spongiosam  pertinere.  Si  cicatricum  ad  instar 
a continuitatis  solutione  pendent,  haec  solutio,  quum  frequenter  lo- 
cum habeat  versus  penis  radicem,  propter  distractionem,  quam  pa- 
titur canalis  a corporibus  cavernosis  in  validis  erectionibus  nonnul- 
las blenorrhagias  concomitantibus,  reperiri  saepe  deberet  versus  hoc 
punctum  quasi  cicatrix.  Quod  spectat  ad  callositates  a crassitu- 


(i)  Daran  , 1.  c. , p.  3i , Goulard,  Traite  des  Maladies  des  voies  urinanes. 

di  ne  parietum  canalis  proficiscentes,  plerumque  observantur  in  parte 
membranacea  et  in  parte  posteriori  urethrae  spongiosae. 

Ducamp  frenulorum  numerum  ab  uno  aci  quinque  numerat.  Ple- 
rumque (i)  una  tantum  vel  duae  coarctaliones  observantur  genitae  a 
crassitudine  parietum  urethrae : Hunterus  sex  observavit,  et  Collot  (2), 
cujus  testimonium  in  dubium  revocari  potest,  se  octo  in  eodem  ca- 
nali reperisse  asserit.  c 

Non  est  opus  memorare  urethram,  quae  contra  coarctationem  or- 
ganicam plerumque  contrahitur,  ante,  et  saepe  post,  ipsam  latitudi- 
nem exhibere,  quae  valde  conspicua  esse  potest.  (Desault.  ) 

Nonnullos  casus  observavi,  in  quibus  ob  dilatationem  in  parte 
membranacea  insedentem  credi  potuisset,  specillum  in  internam 
vesicae  partem  pervenisse,  quum  in  parte  membranacea  retinebatur. 
Notum  est,  urethrae  coarctationes  completam  hujus  canalis  oblitera- 
tionem  adducere  posse. 

Interdum  contingit,  ut  callositates  et  carnositates  urethrae  ulce- 
rentur. 

Podagra  (Soemmering,  1.  c.).  rheumatismus  ( Dictionnaire  des 
Sciences  medicales') , syphilis,  scropliulae,  urethrae  coarctationes 
generare  possunt,  quum  super  ipsam  suam  actionem  exercent.  Morbi 
de  quo  agimus,  causas  mihi  indicandas  esse  puto  : ipsae  enim  neces- 
sario esse  debent  unum  ex  fundamentis,  quibus  innitetur  therapeia. 

Coarctationes  organicae  urethrae  penes  faeminam  summopere  rarae' 
sunt,  liasque  diversam  naturam  exhibere  posse,  facile  intelligitur. 
Hujusmodi  exemplum  observavi  in  faemina  in  Pietatis  nosocomio 
decumbente.  Nonnulli  chirurgi  in  urbe  hanc  feminam  calculo  la- 
borare existimaverant. 

Ea,  quae  huc  usque  dicta  sunt  de  urethrae  coarctationibus,  prae- 


(1)  Soemmering,  1.  c. 

(2)  Trait6  de  l’op6ration  de  la  taille  et  des  suppressions  d’urine ; Paris  , 
1727. 

teriri  non  posse  existimavi,  ut  tlierapeia  gravis  liujus  communisque 
morbi  cum  fructu  deduci  possit. 

Pars  therapeutica. 

Si  uretlirse  coarctatio  ab  liernia  vesicae  producitur,  difficultas  exis- 
tit  in  urinae  emissione,  tumor  mollis  et  fluctuans  est  ; quumque  hic 
comprimitur  , majus  urget  urinae  reddendae  desiderium,  ac  aliquot 
urinae  guttae  hoc  modo  expelluntur.  Quum  catheterismus  institui- 
tur, vesica  vacuatur ; at  urina  in  ipsa  denuo  accumulatur,  suumque 
volumen  recuperat. 

Indicatio  in  hoc  casu  existit  catheterismum  instituendi;  at  ra- 
tione habita  mutationis  directionis,  quam  urethra  experta  est , va- 
riae curvaturae  pro  variis  casibus  catheteri  imprimendae  sunt.  Quum 
hernia  non  est  strangulata,  compressiones  super  ipsam  exercere  opor- 
tet  , i°.  globulo  concavo;  2°.  globulo  plano;  3°.  convexo  (i). 

Agiturne  de  coarctatione  ab  uteri  ex  sua  sede  dimotione,  vel  ip- 
sius inversione  pendente  (2)?  Visus  et  tactus  morbum  revelare  pos- 
sunt.  In  hoc  casu  intestinum  rectum  vacuabitur  , ac  aegrotans  spe- 
cillo curvo  explorabitur.  In  retroversione  concavitas  instrumenti 
pubem  versus  , contra  in  inversione  dirigenda  est. 

Interdum  specillum  penetrare  nequit , nisi  ipsum  in  urethra  tere- 
bellee  ad  instar  circumagendo.  Saepe  nonnisi  specillo  flexili  in  vesicam 
penetrari  potest.  Curandum  est,  ut  organum  in  propria  sede  repona- 
tur, ibique  retineatur.  Hunterus  punctionem  uteri  fieri  suadet,  si 
utero  gerat  faemina , et  si  aliunde  caetera  remedia  adhiberi  nequeant. 
Desault  suadet  vesicae  punctionem , summa  premente  necessitate  , et 
si  utero  foetus  non  contineatur. 

In  coarctatione  a compressione  uteri  versus  quartum  gestationis 

(1)  Thomas  Bartholin,  Mery,  J.-L.  Petit,  Morand,  Levret,  Verdier, 
Chaussier,  Sabatier. 

(2)  Ruysch,  Mauriceau,  Lamotte  , Yieussens,  Rouper,  Kerkring , Roen- 
huisen,  Hunter. 

mensem  ad  catheterismum  confugiendum  esse  auctor  est  idem  De- 
sault,  qui  hanc  agnoscit  causam,  licet  eam  nunquam  observaverit  in 
maximo  numero  faeminarum  in  Hospitio  Dei  receptarum. 

Coarctatio  ab  inclusione  capitis  foetus  intra  pelvim  perrara  est.  De- 
sault  hanc  nunquam  observavit  in  mille  et  quingentis  sexcentisve  mu- 
lieribus quae  quotannis  in  eodem  nosocomio  parturiebant.  Existimat 
pressionem  capitis  foetus  potius  exerceri  debere  in  corpus  vesica?  et 
uretheres,  quam  in  urethram  et  cervicem  urinae  receptaculi.  Hic 
tamen  casus,  si  quando  occurrat,  foetus  quam  citissime  fieri  potest 
educendus  est,  exploratione  specillo  prius  tentata.  Proposuit  Le- 
vret  pro  iisdem  casibus  specillum  complanatum,  merito  rejectum 
a Desault,  quod  tamen  saepissime  in  usum  venire  apud  Anglos  Bell 
asseverabat.  Specillum  autem  quod  Levret  confici  curavit  instar 
illius  J.  L.  Petit,  nobis  minime  videtur  esse  specillis  aliis  antepo- 
nendum. 

Facile  intelligitur,  hunc  non  esse  locum,  agendi  de  signis,  qui- 
bus distinguitur  coarctatio  pendens  ab  uteri  tumefactione,  a mola, 
polypo,  collectione  sanguinis  et  aquae  in  ipsius  cavitate,  calculo, 
tumore  phlogislico , hujusque  visceris  infarctu  sqirrhoso  aut  cance- 
roso,  quarumque  affectionum  symptoma  tantummodo  coarctatio 
constituit.  Sat  erit  dicere,  cum  chirurgiae  gallicae  restitutore  De- 
sault, « nos  demum  complexionem  horum  signorum  esse  habi- 
» turos,  conjungendo  communia  retentionum  signa  cum  iis,  quae 
» unius  harum  causarum  existentiam  demonstrabunt , et  cum  ab- 
ii sentia  alterius  cujuslibet  impedimenti  emissionis  urinae.  » Saepe 
instituenda  est  exploratio,  quae  operatio  fere  semper  facilis  est.  Re- 
movenda est,  si  permittat  indicatio,  coarctationis  causa;  aut  pro- 
crastinando valetudinem  naturae  plus  minusve  diu  committere  oportet. 

Coarctatio  a vaginae  prolapsu  aut  inversione , ab  ipsius  dis- 
tentione , a sanguine  menstruo  in  hac  collecto  , a pessario  , ab  ob- 
turamentis linteis  , a quocumque  corpore  extraneo  in  ipsius  ca- 
pacitate recepto,  morbum  constituit  non  difficile  agnoscendum. 

Vaginae  prolapsus  et  inversio  facile  dignosci  possunt  ope  aperturae 
quam  inferius  tumor  exhibet , et  in  quam  immissus  digitus  usque 
ad  uteri  collum  penetrare  potest.  Prima  indicatio  reductio  est , 
dein  reductionem  continere  necesse  est.  Exploratio  instituenda  est , 
si  res  requirat ; in  hoc  autem  casu , sicut  in  sequentibus , specilli 
convexitas  sursum  versa  incedere  debet.  Verum  , vagina  oc- 
cludi potest  a membrana  aut  etiam  duabus  membranis  ut  exem- 
pla refert  Ruyscliius ; tunc  oportet  easdem,  quando  occurrunt,  des- 
truere, ut  libera  fiat  via  sanguini  collecto.  Vagina  deficere  potest 
per  quemdam  ipsius  trajectum  , ut  Dehaen  observationem  refei’t  j 
hujusmodi  casum  observare  praestantibus  parisiensibus  clinicis  con- 
tigit. Patientes  sub  operationibus  ad  expellendum  sanguinem  non 
semper  occubuisse  vix  affirmare  possem. 

Quum  uretbrse  coangustatio  ab  intestini  recti  prolapsu  pendet, 
reponendum  est  rectum  intestinum,  et  in  situ  continendum.  Si  ne- 
cesse est  explorationem  instituere  , specilli  convexitas  pubium 
syrrtphisim  spectare  debet. 

Neque  admodum  difficilis  est  diagnosis  coarctationis  a sanguine, 
ab  obturamentis  linteis,  linteamentis , fecibus,  calculis  sterco- 
ralibus,  vel  aliis  corporibus  extraneis  in  intestino  recto  conten- 
tis determinatae  (r).  Absentia  aliarum  quarumhbet  causarum 
urinae  retentionis,  intestini  recti  turgor,  signa  tactu  comperta 
praesentiam  indicant  horum  corporum  extraneorum  , quae  quam 
citissime  extrahi  debcut , nisi  adsit  contraindicatio.  Introducetur 
fistula  exploratrix  si  nihil  obstet , et  necesse  dijudicetur. 

Morbus  de  quo  agimus  interdum  ab  intestini  recti  fungis  produ- 
citur. Tactu  et  speculo  anihxc  affectio  dignoscitur.  Specillo,  si  opus 
sit,  exploratio  instituitur,  tumor  ligari,  abscindi,  aut  evelli  debet, 
seu,  pro  indicatione,  naturae  committendus. 


(i)  Marchetis,  Manichal , Moreau,  Sabatier,  Cliopart,  Desault,  ctc.  , etc. 

Coarctationes  quae  pendent  a phlogosi,  ab  infarctu  sqirrhoso  et 
carcinomatoso , ab  haemorrlioidalibus  tumoribus  facillime  dignos- 
cendis, curari  debent  ope  cathelerismi , solitis  remediis,  et  cau- 
sarum , si  fieri  potest,  dimotione. 

Abscessus  siti  in  perinaeo  , in  scroto,  in  parietibus  intestini  recti, 
ac  circa  ipsum,  tumores  alterius  naturae  in  pelvi  sedentes,  ossium 
pelvis  fracturae,  eorum  exostoses,  uretlirae  coarctationes  adducere 
possunt.  Ab  aliqua  ex  hisce  causis  urinae  retentionem  produci  di- 
gnoscetur , si  urinae  retentio  tunc  apparuerit,  quum  aliqua  ex  me- 
moratis causis  suam  actionem  exercuit.  Eodem  tamen  tempore 
accurate  considerandum  est,  utrum  nullum  aliud  existat  obstaculum 
libero  urinae  fluxui.  Urinae  per  specillum  gummi  elastici  educentur 
usque  quo  opportuna  curatione  mederi  possit  morbis  memoratis. 
Tumores  variae  naturae  siti  secus  partem  canalis  ante  pubem  exis- 
tentis  , morbum  de  quo  agimus  generare  etiam  possunt.  Hi  tumo- 
res sunt  sarcocele,  hydrocele,  hernia  scrotalis,  aneurysma  corpo- 
rum cavernosorum  , etc.  In  Pietatis  nosocomio  institui  operationem 
sarcocelis  valde  voluminosi,  et  urethrae  eo  modo  adhaerentis,  ut  mi- 
nutissime secare  debuerim  forbicibus  portionem  circumferentiae 
hujus  canalis,  ad  ejusdem  laesionem  evitandam.  In  Memoriis  Acade- 
miae chirurgicae  leguntur  observationes  corporum  extraneorum 
organis  genitalibus  viri  applicatorum.  Haec  corpora  urethram 
constringere  possunt.  Ad  eadem  extrahenda  remedia  violenta  pene 
semper  adhibita  sunt.  Melius  profecto  esset,  mea  quidem  sententia , 
in  plerisque  casibus  circularem  exercere  super  partes  ante  ipsa  sitas 
pressionem  lentam  et  gradariam  , et  eodem  modo  ac  in  paraphi- 
mosi, lisec  pressio  valdopere  imminueret  textus,  sicque  extractio  cor- 
poris extranei  facilis  esset. 

Quum  prostata  tumefacta  urethram  comprimit,  urinae  emissioni 
difficultatem  et  impedimentum  offert.  Inflammationes  acutae  et 
chronicae  hujus  glandulae  non  aliter  inter  se  distingui  possunt,  quam 
vividioris  doloris  ope,  qui  in  primo  casu  persentitur.  Ceterum  suf- 

ficit  ut  prostata  infarcta  sit  aut  squirrliosa,  ut  observentur  signa 
sequentia,  quae  accurate  indicabimus;  multi  enim  interest  non 
confundere  coarctationem  organicam  urethrae  cum  illa,  quae  a 
textu  prostatico  determinatur,  iEgrotantes  promptius  urinam  red- 
dere coguntur,  postquam  ejus  reddendae  necessitatem  persenserunt: 
sibi  videntur  corpus  extraneum  in  recto  intestino  se  habere;  si 
dum  urinam  mittit  aegrotans , qui  primum  urinae  guttam  diu 
expectaverat,  conatus  exercet  ad  urinae  jactum  augendum,  haec 
sistitur;  sique  conatus  cessant  jactus  pergit.  Quum  specillum  in 
urethram  introducitur,  facillime  usque  ad  prostatam  penetrat, 
cujus  contactus  vivum  dolorem  excitare  potest.  Digito  in  intesti- 
num rectum  inducto  Chirurgus  certior  fit  nullum  alium  tumorem 
existere,  vel  illos  distinguit  qui  a prostata  formantur.  Tactus  quo- 
que optime  indicat  specilli  rostrum  contra  prostatam  pervenisse. 
Fluctuatio  saepe  tactu  dignoscenda  purulentae  collectionis  exis tentiam 
quoque  revelabit.  Hisce  symptomatibus  addendus  dolor  pulsativus , 
diminutio  vel  incrementum  accidentium,  quum  inflammationis 
symptomata  constans  incrementum  liabuerunt  per  septem  vel 
octo  dies,  et  accidentia  imminuta  denuo  incrementum  accepere. 
Quod  spectat  ad  varicosum  hujus  glandulae  statum  , hic  dignos- 
citur a conjunctione  signorum  communium  tumefactioni  ejus  glan- 
dulae , a tarditate  qua  retentio  locum  habuit , quae  primum  prae- 
ceditur a levi  urinas  reddendi  difficultate  , cujus  incrementum 
progrediens  indicatum  fuit  a paroxismorum  plus  minusve  distinc- 
torum specie.  Quum  aegrotans  violentis  corporis  excitationibus 
indulsit , vel  potubus  aut  alimentis  nimis  calefacientibus  usus  est , 
urina  canalem  transgrediens  nullum  ustionis  sensum  plerumque  ex- 
citat. Hisce  signis  addendum  est,  interdum  aegrotantem  sangui- 
nem per  urethram  emittere  , quin  ullum  exerceat  conatum  ad  uri- 
nam ejiciendam , nullumque  corpus  extraneum  in  canalem  pene- 
traverit. 


Morgagni  (i)  laudandum  praebet  praeceptum  in  casu  inflamma- 
tionis acutae  praemittendi  venaesectiouem  generalem  venaesectioid 
locali  in  hominibus  robnstis.  J.  L.  Petit  mullas  generales  venaesee- 
tioncs  instituebat,  antequam  ad  catbeterismum  veniret.  Cliopart et 
Desault  antiplilogistica  localia  et  generalia  in  subsidium  vocant. 
Everardus  Home  malo  consilio  excitantia  cum  emollientibus  con- 
sociat. Si  morbus  perdurat,  catheterismus  instituendus  est.  J.  L- 
Petit , Desault  , Home  merito  suadent  , ut  curvetur  et  elevetur 
summopere  rostrum  specilli  : multa  dicunt  de  necessitate  habitudi- 
nis chirurgi  in  catheterismi  operatione.  Desault  putat,  specillum 
gumini  elastici , dummodo  sufficientem  offerat  resistentiam  , prae- 
ferendum esse.  Addit,  saepe  crassius  specillum  melius  quam  parvunr 
penetrare ; et  quum  instrumentum  versus  prostatam  pervenit,  in 
bona  esse  directione  , fortemque  pressionem  super  ipsum  exerceri 
posse,  quia  multo  facilius  sequitur  arctum  canalem  quam  penetret  in 
prostatae  crassitudinem.  Multa  tentamina  in  hac  operatione  facienda, 
esse  docet.  Observavit , candelulam  contra  obstaculum  retentam , 
licet  illud  non  superaverit,  urinae  fluxui  aditum  praebere.  Si  specillum 
facile  in  vesicam  penetravit,  in  illa  non  relinquitur  j at  si  difficul- 
tates maximae  sunt  , aliter  agendum  esset.  Tunc  confidendum 
non  esset  adsuetudini  in  catheterismo  instituendo,  qui  in  hoc  casu 
majora  damna  traheret  , quam  continua  specilli  in  vesica  prae- 
sentia. 

Caeterum  certum  est,  quemadmodum  advertit  Home,  specillum 
nonnisi  in  casibus  urgentibus  introducendum  esse.  Observationes 
memorat,  quibus  constat,  specilla  leviter  curva  et  elastica  veruculo 
destituta  ipsi  bene  cessisse.  Hic  auctor  existimat,  ad  evitandam  ma- 
gnam irritationem  a candelulae  praesentia  excitatam  , illam  lente 
introducendam  esse  , nullumque  conatum  exercendum  , ut  illico  in 


(i)  L.  c. , Epist.  XLI,  n°.  i4- 

vesicam  penetret : hoc  specillum  parvo  temporis  intervallo  in  ca- 
nali retinendum  esse  , et  satius  esse  , illud  iteratis  vicibus  immit- 
tere. Certum  est , lianc  methodum  optimam  esse  , quum  aegrotantes 
vesicam  vacuare  possunt  urina  quam  continet ; at  in  casu  contrario, 
scilicet  quum  vesica  plenissima  est,  atque  aegrotans  a longo  tempore 
urinas  reddere  nequit , absurditatem  profecto  saperet.  Hi<?  est  ca- 
sus , in  quo  specillum  conicum  utilissimum  esse  potest.  Demum 
punctio  vesicae  jmtest  esse  ultimum  remedium  quod  superest  adhi- 
bendum, quia,  reliquis  omnibus  remediis  incassum  adhibitis  , aegro- 
tans in  proximo  vitae  periculo  reperitur. 

No el  (i)  observationes  refert  in  quibus  vesicae  punctio  prosperum 
exitum  habuit.  Desault  hoc  remedium  consulit  vehit  singularis  effi- 
cacitatis in  casu,  de  quo  agimus,  animadvertendo  canulam  diu  iu 
vesica  immorari  non  debere.  Posterius  nostram  sententiam  enuntia- 
bimus circa  utilitates  et  damna  catlieterismi , in  quo  magni  conatus 
exercendi  sunt  ad  penetrandum  in  vesicam. 

H se  coarctationes  maximam  habent  tendentiam  ad  novam  evo-: 
lutionem  , a novis  irritationibus  in  vesicae  collo  occurentibns. 

Licet  infarctus  chronicus  esset,  magna  sensibilitas  hujus  partis,  ejus 
profunditas,  proximitas  colli  vesicae,  cauterisationem  rejiciendam 
esse  suadent.  Haec  est  opinio  Everardi  Home.  Exceptis  venaesectioni- 
bus  generalibus  infarctus  chronicus  eodem  modo  erit  curandus,  ac 
acutus.  Solummodo  ob  minorem  sensibili Lat<?m  in  plerisque  casibus 
in  vesicam  illico  penetrari  potest.  Fundentia  localia  utilia  esse  pos- 
sunt , eundemque  effectum  producere  potuit  applicatio  aliquot  hi- 
rudinum , quae  et  irritando  agunt. 

Specillum  saepe  abscessus  aperit  , qui  eminent  in  parte  prostatica 
canalis  (J.-L.  Petit);  pus  per  specillum  egreditur,  quumque  non 
amplius  fluit,  hoc  instrumentum  aliquot  lineis  retrahitur,  ut  e cjs- 

tide  purulenta  educatur.  Si  ab  ipso  obstringitur,  magis  elevandum 
est  specilli  rostrum,  ut  in  vesicam  introducatur.  In  lioc  casu  abscessus 
interdum  sponte  aperitur,  tumque  urinae  puri  mixtae  excernuntur. 
Desault  auctor  est,  ut  specillum  intra  vesicam  relinquatur  usque  quo 
urinae  non  amplius  sint  purulentae  ; i°.  ad  impediendum  , quomi- 
nus ipsae  humectent  solutionem  continuitatis  in  urethra  sedentem  ; 
a°.  ad  vesicam  evacuandam  materia  purulenta  : imo  in  hoc  casu 
per  specillum  injectiones  emollientes  instituuntur  in  lioe  organum  et 
potiones  leviter  diureticae  p rescribuntur. 

Si  fluctuatio  in  perinaeo  persentiretur,  abscessus  in  hoc  loco  ape- 
riendus esset . 

In  infarctibus  prostatae  varicosis,  rcfrigerentia  perinaeo  applicata  , 
dimidia  clysmata  aquae  frigidae,  imo  interdum  glacialis,  nonnun- 
quam  observavi  sat  fuisse,  ut  aegrotans  urinas  redderet.  Sed  ad 
catheterismum  etiam  confugitur  : crassius  specillum  praefertur , 
hocque  in  canali  relinquitur,  quia  pressiones,  quas  exercet,  et 
inflammatio,  ac  fluxus  puriformis,  quem  excitat,  parietes  canalis 
deplent.  Fides  et  candela  plumbea  rejiciuntur.  Pressiones  laterales 
per  specillum  , quando  ad  ipsas  redire  licet,  utilissimum  sunt  reme- 
dium. Quum  catheterismus  instituitur,  statim  ac  rostrum  in  canalem 
pervenisse  dignoscitur  , levis  pressio  in  hoc  loco  exercenda  est ; 
sic  liquidum  exit , et  instrumentum  illico  altius  penetrat.  Desault 
suaserat  usum  vensesectionum  generalium  et  applicationem  hirudi- 
num, quum  catheterismus  desideratum  effectum  non  habet,  nul- 
lumque, vel  levem  excitat  fluxum  sanguineum.  Curationes  in  hoc 
casu  longae  et  difficiles  sunt. 

Quotiescunque  calculi  prostatici  in  interna  urethrae  superficie 
nudi  eminent,  ipsorum  existentia  demonstrari  non  potest.  Quum 
specilli  rostrum  super  illos  nudos  pervenit,  difficile  est  exacte 
definire , utrum  tangatur  calculus  in  vesicae  fundo  situs , aut  in 
ejus  collo.  Caeterum  contingere  potest,  ut  sensationes  a catheterismo 
suppeditatae  sint  perobscurae.  Admirabile  instrumentum  a professore 

Laennec  excogitatum  omne  dubium  tollit,  non  secus  ac  in  casibus 
in  quibus  agitur  de  calculis  in  interna  vesica  residentibus. 

Ante  extractionem  horum  calculorum,  inflammatio  sedanda, 
vel  omnino  curanda  , si  indicatio  moras  concedit  in  operatione 
per  methodum  ad  lateralem  accedentem  ( lateralisee  ) instituenda. 
Si  calculus  prostaticus  incisioni  non  responderet , facile  esset  huic 
directionem  necessariam  conciliare,  ad  corporis  extranei  extractio- 
nem perficiendam.  Sive  calculi  in  prostata  orti  sint,  sive  sint  urinarii 
et  in  aliqua  organi  fissura  formati,  hic  modus  eos  extrahendi  uti- 
lissimus est. 

Quotiescunque  coarctatio  podagram,  rheumatismum,  syphilidem , 
scrophulas  pro  causa  noscit,  curatio  hisce  causis  appropriata  in  usum 
erit  vocanda ; si  enim  omitteretur,  omnia  fortasse  remedia  proprie 
dicta  chirurgica  incassum  adhiberentur,  vel  saltem,  in  eundem  mor- 
bum lapsus  superveniret.  Sed  ante  omnia  hoc  principium  admitten- 
dum est,  scilicet  qusecunque  sit  coarctationis  species,  quoties  existit 
inflammatio  acuta,  oportet  antiphlogistica  praemittere,  neque  spe- 
cillum introducere,  nisi  imperiosa  indicatio  hoc  postulet. 

Jam  indicavimus  introductionem  in  urethram  sanam  , sed  nimis 
sensibilem  quorundam  hominum  occasionem  praebere  posse  coarc- 
tationis spasmodicae  ante  specilli  rostrum.  Coarctatio  ab  hac  causa 
pendere  dignoscetur,  si  aegrotans  paullo  ante  facile  urinas  emittebat. 

Praesentia  ad  diutinum  tempus  producta  specilli  in  urethra  ejus- 
dem sensibilitatem  imminuit,  ac  dein  facile  penetrat.  Nonnulla  tamen 
sunt  adjuncta,  in  quibus  coarctatio  spasmodica  perdurat,  imo  augeri 
videtur  ab  indicato  remedio.  Tunc  chirurgus  operationem  in  aliud 
tempus  differt : quod  si  agatur  de  homine  robusto  et  sano  , una  vel 
duae  venaesectiones  generales  instituendae  sunt:  ac  praeteraea  potiones 
emollientes,  fumigationes  et  applicationes  ejusdem  naturae  praescri- 
bendae. 

Administratio  Opii  et  Campliorae  in  clysmatibus  generatim  effec- 
tus utilissimos  producet  in  hominibus  robustis,  non  minus  quam  in 

debilioribus.  Aliquot  balnea  generalia  nec  non  sedis  sunt  valde 
utilia.  , 

In  hominibus,  qui  ut  J.-J.  Rousseau,  et  aegrotans  professoris  Ali- 
bert  superius  memoratus  spasmodicam  coarctationem  experiuntur  , 
emissiones  sanguineae  , si  eorum  constitutio  id  sinit , utiles  sunt  non 
secus  ac  balnea  generalia  et  sedis  , potiones  et  applicationes  emol- 
lientes. 

lis  remediis  addendum  regimen  dulce  et  remotio  , quantum  fieri 
potest,  causarum  paroxysmum  excitantium.  Clysteres  anodini,  quos 
Cliopart  speciatim  laudat,  ac  injectiones  in  canalem  institutae  utiles 
effectus  producere  possunt.  Tentari  quoque  posset  usus  balneorum 
frigidorum  et  clysterum  ejusdem  temperiei. 

Si  hujusmodi  auxiliis  spasmodica  coarctatio  resisteret,  tunc  spe- 
cillum introduceretur ; aliquoque  post  tempore  enitendum  esset,  ut 
altius  protruderetur  quod  si  contingere  nequiret , hac  in  parte 
fixum  retineretur.  Non  est  semper  necesse,  ut  obstaculum  superave- 
rit, quo  liberiores  fluant  urinae.  Asserit  Cliopart,  plurimas  se  obser- 
vationes possidere,  quae  haec  facta  demonstrant.  Si  necesse  esset,  ex- 
plorationem instituere , obstaculum  superare  primum  tentandum 
esset  ea,  quam  indicavimus  cautela.  Verum  de  hoc  fusius,  quum  de 
catheterismo  sermonem  habebimus.  Hac  in  circumstantia  ultimum 
remedium  vesicae  est  paracentesis. 

Quum  spasmodica  urethrae  coarctatio  producitur  a nimis  irritante 
urinarum  contactu , magna  copia  potus  emollientes  adhibere  praes- 
tat , nec  non  dimidia  aut  quadrantia  ejusdem  naturae  oenemata  , 
aut  anodina  balnea  generalia  , semicupia , quietem  , tenuem 
alimentorum  copiam  et  inter  dulcia  selectorum.  Hanc  methodum 
felici  exitu  coronatam  semper  vidi , cum  levis  inflammatio  erat. 

Quum  coarctatio  pendet  a spasmo  et  ab  acuta  vel  chronica  phlo- 
jgosi , sequentibus  signis  dignoscitur,  l°.  symptomatibus  alterutrius 
harum  inflammationum  , 2°.  paroxysmis,  quos  plus  minus  saepe  ex- 
periuntur aegrotantes , quum  urinae  primum  per  canalem  iterum 

defluunt,  aut  quum  iidem  alicui  excitationis  causae  sive  topicae', 
sive  generalis  exponuntur.  Maximi  momenti,  mea  quidem  senten- 
tia erat,  lianc  coarctationis  varietatem  indicandi ; hoc  enim  in  casu 
facilius  sanatur  spasmus  quam  callositates.  Minorem  melum  incutit 
urinarum  retentio  , neque  tanta  est  conatuum  ad  explorationem 
instituendam  necessitas.  In  eo  consistit  hujus  eoarctationis  medela 
ut  primum  acuta  phlogosis,  si  existat,  localibus  et  generalibus  reme- 
diis removeatur ; posthac  autem  caetera  adhibentur  quae  contra  ure- 
thrae spasmum  simplicem  indicavimus.  Quod  urethrae  tunicarum 
infarctum  spectat , ulterius  de  congrua  eidem  methodo  sermonem 
faciemus. 

Quum  ab  acuta  phlogosi  pendet  coarctatio , gravior  est  si  phleg- 
mone laboret  aeger  ( Chopart  et  Desaull ) , tunc  autem  urget  ad 
methodum  antiphlogisticam  protinus  recurrere  , et  quandoque  sti- 
mulantium in  canalem  cibarium  ingestionem  optimus  effectus  se- 
cutus est  ( Ribes  ).  Tuncque  tantummodo  catheterismus  adhiberi 
licebit  , quum  caeteris  frustra  tentatis  in  periculum  versabitur 
aegrotans.  Debetne  specillum  in  vesica  diu  remanere  ? Sic  nun- 
quam agam,  nisi  difficillime  exploratio  institui  queat,  et  cum 
patientis  periculo.  Parvi  abscessus  prostatae  acuti  clironicive  sedem 
habentes  in  tunicarum  canalis  crassitie  sponte  aut  specilli  apice  dis- 
rumpuntur  , et  tunc  ne  accidat  urinosa  infdtratio  , hoc  instrumen- 
tum in  canali  relinquitur.  Urinae  infiltralio  in  tunicis  urethrae  causa 
esse  potest  acutae  aut  chronicae  coarctationis.  Introductio  specilli 
in  vesicam  primum  tentanda ; si  autem  in  partes  vicinas  ui  ina  ef- 
funderetur , ad  scalpellum  confugiendum  esset.  Nullomodo  adhi- 
beri potest  cauterisatio  , neque  in  spasmodicis  neque  in  coarctatio- 
nibus acuta  phlogosi  stipatis. 

Quum  vero  coarctatio  chronicae  inflammationis  effectus  est,  sicut 
ubi  deficit  phlogosis  , levis  dolor  in  urethra  persentitur  , paulisper 
urentes  minguntur  urinae  , et  hanc  sensationem  ad  definitam  cana- 
lis portionem  refert  aegrotans.  Difficile  emittitur  urina  , tenuior  est 

jactus  et  quasi  filiformis.  Non  raro  interrumpitur  fluxus , et  tunc 
guttatim  urina  decidit.  Maximos  conatus  edit  aeger , fere  nunquam 
omnino  vacua  fit  vesica  , et  sic  perpetuae  irritationi  exponitur, 
quae  saepissime  catliarrum  producit.  Urinae  summa  difficultate  emis- 
sionem liabentes  aliquando  distendunt  canalis  partem  pone  obsta- 
culum sitam  et  tumorem  formant  quae  fluctuatione  dignoscitur.  Saepe 
cum  urinis  aliquas  strias  mucosas  pallescentes  emittunt  aegri.  Si  va- 
rias inferioris  urethrae  faciei  partes  index  digitus  exploret , eodem 
digito  in  rectum  intestino  intruso,  canalis  infarctus  per  tunicas  per- 
sentitur. In  hoc  autem  puncto,  quo  acutior  est  dolor,  frequentius 
coarctationem  observari  experientia  certum  est.  Major  vel  minor  esse 
potest  retentio  a coarctationibus  producta  , ut  fieri  jam  alibi  dixi- 
mus. Harum  existentiam  et  altitudinem  specillum  revelat.  Quaelibet 
chronica  plilogosis  sedem  liabet  in  definita  parte  urethrae,  alias  to- 
tum canalem  oocupat , coarctalionesque  plures  paucioresve  produ- 
cere potest.  Aliquando  coarctationes  absque  phlogosi  (nodositates nun- 
cupatae) nullum  excitant  dolorem. 

Quaedam  chronicae  plilogoses  facillime  antiplilogisticae  methodo 
cedunt , dum  aliae  solis  excitantibus  et  tonicis  curantur.  Clinici 
medici  est  indicationes  perquirere,  alterutramque  methodum  caute 
et  prudenter  tentare.  Solis  emollientibus  canalis  nasalis  coarc- 
tationes Louis  curavit.  Similem  successum  obtinui  in  Pietatis  no- 
socomio ex  antiphlogisticorum  adininistratione  in  lacrymali  fistula 
curenda.  Selacea,  veseicantia  nucae  applicita  saepe  saepius  perti- 
naces conjunctivae  callositates  sanant,  interdum  quoque  tumores  et 
etiam  fistulas  lacrymales.  Nonne  ex  analogia  sperari  potest  eam- 
dem  methodum  in  coarctationibus  a chronica  phlogosi  productis 
feliciter  adhiberi  posse?  A pluribus  juvenibus  chirurgis  anglis  au- 
divi, Abernetliy  felicissimos  effectus  in  urethrae  coarctationibus  obU- 
nuisse  adhibita  partim  medendi  ratione  quam  mox  proposui.  Aliunde, 
haec  methodus,  pro  indicationibus  coadjuvat  in  medela  coarcta- 
tionum, sj  ejus  sapiens  usus  cum  illo  specilli  concurrat.  Mea 

quidem  sententia ; quotiescumque  imperiosa  non  est  introductio  spe- 
cilli, et  callositas  stipata  incedit  pblogosi,  haec  primum  sedanda  est. 
Excitantia,  fundentia  ad  externam  canalis  partem  applicita  potuerunt- 
ne,  absque  aliis  remediis,  callositates  sanare,  nulla  pblogosi.  comi- 
tatas? Quaedam  praesto  sunt  exempla.  Fere  semper  sub  gonorrhaearuni 
cb  ronicarum  incessu  sese  exhibent  inflammatoriae  coarctationes 
chronicae.  Si  chirurgus  attentus  observaret  urinae  jactum  imminui, 
parcit  remediis,  et  coarctationem  specillo  statim  destruit,  quod 
inultum  inservit  pblogosi  compescendae.  Saepe  illo  tanquam  postremo 
subsidio  Fabre  usus  est;  si  tamen  diutius  consuetis  medendi  modis 
haec  inflammatio  resisteret,  et  a decem  ad  triginta  annos  videretur 
duratura  (Bartholin),  aut  per  totam  vitam  (Astrue),  aut  per  ma- 
gnum vitae  curriculum  (Cullen)  , si  periculum  esset  cachexiae  aut 
phthisis  (James),  adhiberi  possent  metu  ne  coarctatio  redeat,  injec- 
tiones valde  astringentes , simul  ac  specillum  in  canalem  intrusum 
remaneret.  Plurimas  in  mea  inaugurali  dissertatione  observationes 
memoravi  felicium  curarum,  quae  hac  methodo  obtentae  fuerant.  Ho- 
rum tamen  actionem  antiphlogisticorum  usu  compescere  praestat. 
Saepenumero  ab  hoc  tempore  mihi  concessa  fuit  occasio  hanc  metho- 
dum adhibendi,  quae  semper  aegrotantibus  feliciter  cessit. 

Inferius  dicam  de  specillis,  de  modo  ipsa  intrudendi,  de  eorum- 
dem  commodis , et  incommodis.  Eodem  modo  de  causticis  lo- 
quemur.  Dicemus  et  de  incisione  urethrae,  de  vesicae  paracentesi , de 
callositatum  ablatione.  Existimamus  in  genere  de  his  agendum 
esse,  quoniam  plurimos  peculiares  casus  spectant.  Sic , quantum 
fieri  potest , repetitiones  evitabimus.  In  casu  vulneris  urethrae 
quod  sanguinis  profluvio  ab  hoc  canali , non  minus  quam  a 
cominemorativis  symptomatibus,  ab  urinae  retentione,  ab  ipsius  in- 
filtratione  et  a fluxu  per  plagam  dignoscitur,  prima  indicatio  est 
crassum,  si  fieri  potest,  specillum  in  vesicam  introducendi,  i°.  ut 
primariae  coarctationes  sanentur  ; 2°. 'ut  consequentes  impediantur 
coarctationes,  quae  necessarii  cicatricis  formationis  effectus  forent ; 

si  adsit  continuitatis  solutio , adhibentur  praeterea  remedia  apta  ad 
violentam  phlogosim,  (pium  existit,  compescendam ; si  forsan  sub- 
stantiae deperditionem  sat  latam  passa  fuisset  urethra,  vulneris  ora  ad 
sese  invicem  super  specillo  admoveri  possent.  Gensoul  primus  hos- 
pitii Dei  Lugduni  chirurgus  designatus,  bis  hanc  methodum  felici 
successu  coronatam  observavit.  Notum  est  in  usum  non  venire  spe- 
cillum post  lithotomiae  operationem.  Fracturae,  si  existit,  medetur. 

Chopart  refert  observationem  a Yerguin  factam,  in  qua  agitur 
de  dilaceratione  partis  posterioris  urethrae  , canaliculus  in  hunc 
canalem  penetrare  non  potuit,  et  Verguin  vesicae  punctionem  in- 
stituit super  pube,  canulamque  in  suo  situ  servavit.  Escarae  gangrae- 
nosae a plaga  perinaei  ceciderunt  , urinae  per  ipsam  egressae  sunt; 
nulla  vero  ipsarum  copia  per  penem.  Verguin  post  aliquot  tenta- 
menta  in  cadavere  instituta  extraxit  canulam  in  vesica  sui  aegrotantis 
collocatam,  eique  substituit  specillum  curvum,  cujus  rostrum  in 
internum  urethrae  orificium  immisit.  Hoc  specillo  in  ^uo  situ  ab 
adjutore  servato,  aliud  simile  introduxit  per  aperturam  glandis, 
illudque  usque  ad  perinaei  plagam  demisit,  dein  ope  digiti  in  solu- 
tionem continuitatis  intrusit;  hoc  specillum  versus  rostrum ( primi 
direxit,  et  gradatim  eo  pervenit,  ut  in  vesicam  introduceret  specil- 
lum quod  per  glandem  penetraverat,  qua  proportione  specillum  sub 
pube  situm  extrahebat:  sic  naturali  urinarum  cursu  restituto,  aegro- 
tans trium  mensium  spatio  convaluit.  Chopart,  qui  hunc  processum 
pluries  expertus  est  in  cadavere,  asserit,  illum  sibi  bene  cessisse, 
illumque  suadet  in  casu  simili  illi  quem  nos  indicavimus. 

Lucas  vesicae  punctionem  instituere  coactus  fuit  in  casu  violentae 
ad  perinceum  contusionis. 

Ulcera  et  fistulae  urethrae  hunc  canalem  constringere  possunt, 
dum  cicatrix  in  iisdem  fit.  Hujusmodi  ulcera  et  fistulae  saepe  com- 
plicantur callositatibus  (J.  L.  Petit),  et  carnositatibus  (Daran).  Ad 
praecavendum  harum  coarctationum  principium,  primum  specillum 
in  vesicam  introducitur,  ac  in  interna  hujus  canalis  superficie  re- 
linquitur. 

Quum  cicatrix  confecta  est,  quaecumque  sit  ejus  causa,  locum  sae- 
pe praebet  coarctationibus  formae  et  extensionis  variae,  cujus  natura 
quadantenus  cognosci  potest  a symptomatibus  commemorativis. 

Si  in  casu  cicatricis  modo  memoratae  coarctatio  parum  conspicua 
est,  candelae  illam  sanare  poterunt.  At  in  casu  contrario  , scilicet 
quum  canalis  urethrae  conspicuam  substantiae  deperditionem  exper- 
tus est,  maxima  spe  boni  exitus  caustica  applicari  possunt. 

Dilatatio,  frequentius  incisio  conveniunt  in  casibus  urethrae  vel  hy- 
pospadiasis  coarctatae  (Sabatier ) : post  hanc  incisionem  generatim 
corpus  extraneum  in  vulnere  oportet  collocare  ad  morbi  relapsum 
praecavendum.  Si  coarctatio  congenita  valde  extensa  existeret, 
caute  tum  ipsa  agendum  esset.  Si  membrana  canalis  aperturam 
coarctaret,  ejus  ablatio  institui  posset. 

Observationes  memoravimus  absentiae  vel  imperforationis  ure- 
thrae brevissimae  , ne  uretheres  pro  exemplo  hujus  canalis  sume- 
rentur. 

Dum  locuti  sumus  de  coarctationibus  a prostata  excitatis , 
diximus,  quomodo  status  varicosus  urethrae  curandus  esset. 

Quoad  statum  mollem  , spongiosum , pulposum  membranae 
mucosae,  videtur  indicari  ab  urinis,  quae  interdum  facile,  alias 
difficile  ejiciuntur ; et  ab  introductione  sat  facili  specilli , quod 
plerumque  locum  praebet  transudationi,  et  interdum  fluxui  san- 
guineo. Nonnulli  sunt  aegrotantes , in  quibus  coitus  raro  celebra- 
tus urinarum  emissionem  facillimam  reddidit.  Hic  status  obser- 
vatur praesertim  in  hominibus  qui  turpi  vitio  se  dederunt. 

Aegrotans  a causis  coarctationis  removendus  est ; specillum  in 
vesicam  introducetur,  ac  in  ipsa  servabitur.  Sanguinis  evacua  liones 
utiles  esse  poterunt. 

Frenula  in  interna  urethrae  superficie  sita  , et  de  quibus  non  lo- 

quimur , ut  de  caenositatibus  , nisi  quia  urethrae  pariem  consti- 
tuunt, nulla  exhibent  signa  caracterislica , excepto  casu  , in  quo  vi- 
sibilia sunt , et  nisi  velut  signum  caracferisticum  considerari  velit 
sensatio  peculiaris,  quam  per  specillum  manibus  retentum  experiri 
potest  Chirurgus.  In  lloc  quoque  casu  candelae,  specilla,  caustica 
laudantur,  de  quibus  inferius  nostram  sententiam  aperiemus. 

Quod  ad  carnositates  spectat,  excepto  casu  in  quo  observantur 
ad  exteriora  , quarum  Daran  (i)  exemplum  sibi  proprium  memo- 
rat, et  alium  ex  Fitz-GeralcI  antiquo  Monspelliensi  professore  , nec 
non  exemplis  a Goulard  (2)  et  Ulies  relatis,  nihil  certi  cognosci- 
tur de  ipsorum  diagnosi.  Ipsas  curandi  methodus  adeo  imperfecta 
csl,  ut  Scemmeringius  existimet,  in  casibus  in  quibus  pediculatre 
essent,  atque  extra  orificium  externum  canalis  producerentur,  li- 
gari , vel  et  excidi  posse.  In  observatione  Fitz-Gerald  et  Goulard 
carnositas  vivide  adeo  vegetabat , ut  forbicibus  excidere  oportuerit 
partem,  qiue  ex  orificio  externo  urethrae  egrediebatur.  Galenus  ait, 
aegrotantem  , quem  a gravi-  morbo  liberaverat,  reddidisse  cum  uri- 
nis quasi  carnis  fragmenta.  Specilla  adhiberi  possunt  contra  hujus- 
modi carnositates;  quumque  maximum  non  habent  volumen, 
caustica  applicari  possunt.  In  casu  Soemmcringii  citato  ligatura  utilis 
esse  videtur. 

) 

Omnes  coarctationes  de  quibus  huc  usque  egimus,  complicationes 
exhibere  possunt ; hinc  symptomata  summopere  diversa  variaeque 
medendi  methodi  proficiscuntur,  quse  supervacaneum  esset  indicare. 

Tandem  prudentia  expostulat,  ut  in  senibus  aetate  valde  provec- 
tis ac  debillimis  a radicali  coarctationis  cura  non  incipiatur. 

Ex  iis  quae  diximus  patet,  me  non  egisse  de  corporibus  inorgani- 


(1)  L.  c.,  pag.  xxxi  seq. 

(2)  Traite  des  maladies  des  voies  urinaires. 

eis  et  extraneis  in  urethrae  capacitate  sedentibus:  haec  enim  ad  meam 
questionem  non  pertinere  existimavi. 

Jam  vero  consideratis  remediis  quae  in  urethrae  coarctationibus 
utilia  sunt,  procedimus  ad  exponendas  methodos  per  cauterisatio- 
nem  et  dilatationem. 

Eas  inter  se  comparabimus  earumque  utilitates,  et  damna  exponere 
nitemur. 

Quotiescumque  in  vesicam  penetrandum  est  multos  conatus  exer- 
cendo, pei'iculum  est,  ne  parietes  dilacerentur,  quod  autopsia  saepe 
nimis  demonstravit.  Jam  vero  quoties  aegrotans  urinas  adhucdum  red- 
dere potest,  vel  quoties  aliquanto  prius  urinas  emisit,  ac  vesica  valde 
distenta  non  erit,  quod  quidem  dignosci  poterit  ab  adjuncto  modo 
indicato  , a tactu  in  intestino  recto  instituto , et  in  regione  hypogas- 
trica, quando  ipsa  nimis  dolorosa  non  estj  in  bis  omnibus  casibus,  in- 
quam, renuntiandum  est  subitae  in  vesicam  penetrationi : tunc  con- 
fugiemus ad  dilatationem  candelularum  ope  factam,  quarum  inventio 
tribuitur  Alexandro  Tralliano,  qui  VI  saeculo  vivebat.  Candelae  plum- 
beae rejiciendae:  generalim  fides  non  adbibentur  .Praeferuntur  plerum- 
que candelae  ex  gummi  elastico  (caoutcliou  ) Bernard.  Earum  utili- 
tates adeo  notae  sunt,  utab  iis  indicandis  abstinebimus. Multi  interest, 
ut  sint  bene  constructae,  nam  absque  hac  conditione  in  vesica  urina- 
ria disrumperentur,  quemadmodum  nimis  frequentia  aliquo  abhinc 
tempore  exempla  observata  sunt.  Hae  candelae,  tradente  Wilson,  de- 
bent esse  solidae  , liexiles  et  leves. 

Auctores , qui  candelis  medicamentosis  usi  sunt,  in  infinitum 
pene  harum  compositiones  variarunt  pro  effectu,  quem  producere 
volebant.  Non  immorabimur  in  indicandis  bis  speciebus,  dicemus 
solummodo  cum  Desault,  candelas,  quae  dulcificantes  dicuntur  mul- 
tum abesse, ut  sint  aptae  ad  urethrae  irritationem  imminuendam.  Can- 
delae emplasticae  usitatiores  sunt  .-revera  nunc  evictum  est,  candelam 
ordinariam,  et  voluminis  mediocris  non  agere  solummodo  ut  cu- 
neum, et  pressione  quando  immittitur,  ac  dein  defigitur  ad  modum 

Desault,  et  Chopart  contra  obstacula;  ipsae  producunt  inflamma- 
tionem, quae  auget  absorptionem  interstitialem  J.  Hunteri  quae 
locum  praebet  cxsudationi  speciei  puriformis , qua  partes  detu- 
mescunt, et  tandem  post  aliquot  horas,  nisi  coarctatio  maxime  extensa 
sit,  illam  transgrediuntur  candelae,  atque  crassius  specillum  ipsis 
subrogari  potest. 

Adhiberi  quoque  possent  candelae  tenuissimae , quae  obstaculum 
immediate  superarent,  illudque  paulatim  dilatarent.  Sed  illud 
habent  grave  incommodum , quod  saepe  flectantur  in  canali  ante- 
quam obstaculum  superent,  magnamque  ibi  irritationem  producant. 
Attamen  nonnulli  chirurgi  iljas  adhuc  adhibent  , praesertim  quando 
agitur  de  aegrotantibus  meticulosis.  Illae  maxima  lentitudine  ure- 
thram dilatant  (i). 

In  ulcerationibus  canalis  praeferuntur  quoque  genera lim  candelis 
medicamentosis  candelae  ex  gummi  elastico  unguento  mercuriali 
vel  alio  quoque  medicamento  ab  indicationibus  desiderato  obduc- 
tae. At  quomodo  introducuntur  hujusmodi  candelae?  Collocato 
aegrotante  in  opportuna  positione  candela  recta  vel  non  nihil  curva 
pro  variis  adjunctis  oleo  vel  cerato  obducta  in  canalem  demittitur, 
ac  saepe  inter  digitos  leviter  circumducitur,  ut  melius  penetret  ; 
saepe  retrahitur,  iterumque  demittitur  eodem  scopo. 

Quomodo  figuntur  ? Quatuor  ligamenta  ipsius  extremitati  adnexa 
adnectuntur  alia  parte , annulo  linteo  obducto , in  quo  penis  late  reci- 
pitur. A parte  hujus  circuli  pubi  respondente  discedunt  quatuor 
alia  vincula  duo  in  unoquoque  latere.  Bina  anteriora  ante  coxas 


(i)  Soemmering  fatelur  existimavisse  a se  fuisse  inventam  eam  methodum 
qua  Tryante  jam  usus  fuerat , quum  adeo  arcta  reperitur  augustatio 
ut  tenuius  specillum  illam  superare  nequeat,  injicit  in  canalem  oleum  oli- 
varum aut  opiaceum ; orificium  exterius  occludit,  et  nititur  pressiones 
exercendo,  ut  altius  liquidum  penetret ; quod  iterum  atque  iterum  reiteratur, 
donec  specillum  recipi  possit. 

transeunt , bina  posteriora  retro  haec  membra  ; ac  omnia  feruntur 
ad  partes  laterales  fasciae  corpus  cingentis.  Ibi  continentur  a duobus 
acubus , vel  melius  adhuc  recipiuntur  in  quandam  speciem  annu- 
lorum  quos  format  filum  planum , cujus  binae  extremitates  adnec- 
tuntur  ipsimet  fasciae  de  qua  locuti  sumus.  Fascia  corpus  cingens  in 
proprio  situ  retinetur  a duabus  spleniis,  quorum  unum  subter  coxas, 
alter  supra  scapulum  transit.  Ligamenta  quae  ab  annuli  circulo  dis- 
cedunt et  subter  abdomen  diriguntur,  necti  quoque  possent  sus- 
pensorio firmo,  in  cujus  anteriore  superficie  frenula  existerent , 
sub  quibus  haec  ligamenta  transirent,  ut  nodo  cum  eis  con- 
jungerentur. Hujus  apparatus  ope  major  vel  minor  compressio 
exerceri  potest  contra  obstaculum , quod  candelae  introductioni  op- 
ponitur ; haec  omnia  pendent  a tensione  ligamentorum , quae  can- 
delae adnexa  sunt.  In  casibus  tantummodo,  in  quibus  retentio  urinae 
a-  coarctatione  producta  , propter  rapiditatem  , qua  incedit , 
expostulat,  ut  prompte  agatur,  candela  valide  contra  obstaculum 
applicanda,  ibique  retinenda  est.  In  casu  contrario  pressio  cande- 
lae multo  minor  erit,  si  sensiblitas  canalis  magis  exquisita  est,  tumque 
minus  relinquenda  candela  in  organo,  et  ad  intervalla  introducenda, 
ut  sic  urethra  levi  pressioni  adsuefiat. 

Superato  obstaculo  specillum  gummi  elastici  in  vesicam  introdu- 
citur, quod  debet  esse  aliquanto  crassius  quam  candela  ipsamet,  sua- 
que in  sede  laxa  retinetur  ab  apparatu,  quem  ad  candelas  retinendas 
inservire  diximus. 

Jam  indicavimus  casum  in  quo  specillum  adbibetur.  Nunc  agen- 
dum nobis  est  de  coarctationibus,  in  quibus  specillum  in  vesicam  pe- 
netrat, quin  antea  candeloe  adliibitse  sint. 

Principio  specilla  cava  Celsi  tempore  adhibita  ex  cupro  fiebant. 
Arabes  (i)  adhibebant  specilla  argentea  : hodie  sunt  vel  auri  vel 


(i)  Albucasis,  cap.  58,  pag.  778. 

argenti,  vel  platini.  Durities  hujus  postremi 'metalli,  modus  quo  re- 
sistit in  aliquibus  adjunctis  prostatae  pressioni,  ipsius  soliditas  ac 
inalterabilitas  in  causa  sunt,  cur  a multis  chirurgis  praeferatur. 

Diximus  superius,  adhiberi  quoque  specilla  ex  gummi  elastico 
cum  veruculo,  vel  sine  ipso,  quae  praeferenda  sunt  caeteris  omni- 
bus, quotiescunque  introduci  possunt,  quia  canalem  minus  fatigant. 
JNil  dicemus  de  specillo  corneo  Fabricii  ab  Aquapendente,  etc.  Jam 
a Celsi  temporibus  specilla  faeminarum  non  nihil  recurvata  erant , 
sed  illa  hominis  multo  magis.  Ducamp  refert,  in  excavationibus  Her- 
culani repertum  esse  specillum  duplici  curvatura  pene  simile  spe- 
cillo J.  - L.  Petit.  Praeterea  veteres  specilla  non  nihil  recurva 
jam  adhibuisse,  ex  Pare  et  Fabricii  Hildani  scriptis  colligere 
est.  Referente  Deschamps  reperitur  in  operibus  Abul casis  figura 
specilli  recti.  Lieutaud  (i)  ait  : « Je  puis  assurer  qu’il  n’y 
» a aucun  cas,  si  l’on  en  excepte  la  pierre  engagee  dans  l’uretre,  qui 
» puisse  empeclier  une  sonde  droite , conduite  par  une  main  un  peu 
» exercee , d’entrer  dans  la  vessie.  » 

Specilla  faeminae  longitudinem  habent  sex  pollicum , et  duarum 
linearum  diametrum.  Plerumque  breviores  et  graciliores  sunt  pro 
junioribus  fdiis.  Specilla  hominis  generatim  habent  longitudinem 
decem  pollicum  cum  dimidio  : illorum  major  diameter  est  trium 
linearum ; minor  yero  unius  lineae.  (Chopart).  Nauclie  asserit,  pro- 
fessorem Roux  desiderare  in  specillo  longitudinem  quatuordecim 
vel  quindecim  pollicum. 

Specilla,  quae  liodiedum  usuveniunt,  cylindrica  sunt.  Professor 
Rover  magna  cum  utilitate  specillo  conico  utitur. 

Quum  specilla  curva  adhibentur , illorum  curvatura  variarp 
debet  pro  obstaculis  quae  offenduntur,  et  dispositione  anatomica 
partium  urethrae. 


(i)  Precis  de  Sltklecine-pratique  , tom.  I,  pag.  648. 

In  multis  adjunctis  specillum  magnum  praeferendum  est  parvo, 
quia  hoc  facile  sistitur  a plicaturis  urethrae.  Haec  est  opinio  Fabricii 
Ilildani,  Ledran  et  Chopart. 

Quum  coarctatio  existit,  atque  vesica  enormem  patitur  distensio- 
nem, aegrotans  uno  verbo  reperitur  in  adjunctis  oppositis  iis,  quse 
indicavimus  de  candelis  agentes,  quae  contra  obstaculum  nituntur, 
atque  in  sua  sede  retinentur,  ad  catheterismum  deveniendum  est. 

Fistulae  ex  gummi  elastico  usus  raro  feliciter  succedit  in  paulo 
difficiliori  catlieterismo  ; quia  stylus  quo  roboratur , nimis  facile 
flectitur,  et  impedimentis  cedit. 

Cathete rismus.  Methodus  consueta.  Resupinus  decumbit  aeger 
capite  in  pectus,  abdomine  in  pelvim,  cruribus  et  femoribus 
supra  truncum  leviter  flexis.  Femora  tantummodo  sufficiens 
spatium  inter  se  relinquere  debent,  ut  inter  ipsa  manus  libere 
admitti  possit ; nam  si  plus  aequo  extrorsum  diducerentur,  disten- 
deretur perinoeum,  et  difficilius  specillum  intruderetur. 

In  latere  sinistro  aegrotantis  situs  chirurgus  colem  corripit  annu- 
larem inter  et  digitum  medium  manus  sinistrae  , sic  ut  index , et 
pollex  glandem  detegere  possint,  et  organum  in  apto  situ  continere: 
specillum  dextra  tenetur , concavitas  ejus  curvaturae  abdomen  spec- 
tat. Pollex  et  digiti  medius  et  index  transversim  applicantur  ins- 
trumenti alis  , primus  parti  anteriori , duo  alii  posteriori , dum 
annularis  et  auricularis  semiflexi  retro  attolluntur.  Sed  quis  erit 
penis  situs  ? Versus  inferiorem  partem  symphisis  pubium.  Caven- 
dum est  ne  ad  superiorem  ejusdem  symphisis  partem  feratur , tunc 
enim  vix  ac  ne  vix  quidem  altius  attolli  posset  ; tuneque  specillum 
solum  , aut  fere  solum  exsequi  debet  motus  necessarios  ut  in  ure- 
thram immitatur.  Igitur  non  altius  hoc  organum  elevari  debet,  neque 
superare  faciem  anteriorem  femorum,  et,  ut  admonuit  Ledran, 
in  catlieterismo  specillum  oleo  , vel  aha  pinguedine  indutum  in 
penem  , et  penis  in  specillum  incedet.  Sed  primo  momento  quo  in~ 

cipit  operatio,  specillum  parallelum  , aut  fere  parallelum  axi  trunci 
teneri  debet;  tunc  tantummodo  quum  ipsius  rostrum  ad  inferio* 
rem  partem  sympliisis  pervenit,  instrumentum  cum  horizonte  an- 
gulum sursum  inclinatum  a decem  ad  quindecim  gradus  format ; 
si  enim  specillum  citius  quarn  par  est  elevetur,  ipsius  apex  contra 
pubes  haereret ; si  vero  magis  specillum  elevaretur,  hoc  introducendo 
usque  ad  punctum  quod  mox  indicavimus  , inferiorem  canalis  par- 
tem comprimeret.  Diximus  penem  super  specillum  incedere  ; nunc 
autem  quamnam  directionem  in  incessu  servare  debet  ? Corpus 
unum  fere  cum  specillo  formare,  scilicet  motum  sequi,  quem  exse- 
queretur semicirculi  perforati  species,  cujus  capacitatem  specillum 
percurrere  deberet. 

Quum  hoc  instrumentum  subter  symphisim  pubis  pervenit  , 
oportet  horizonti  perpendiculare  fiat.  Tunc  autem  quam  maxime 
praestat  , ut  summa  dexteritate  et  quadam  lentitudine  elevetur.  Si 
enim  subito  attollatur,  vel  pressio  exerceatur  secundum  ipsius  lon- 
gitudinem, rostrum  magna  vi  applicatur  contra  inferiorem  parietem 
urethrae,  quae  contundi,  lacerari , perfodi  potest.  Quo  aptius  hunc 
motum  exsequatur , chirurgus  applicat  super  faciem  abdominalem 
instrumenti  faciem  palmarem  digitorum  indicis  et  medii  solummodo,, 
aut  specillum  leviter  duos  inter  hos  digitos  tenet.  Quum  specillum  eo 
quo  diximus  modo  elevatur,  digiti  index  et  medius  manus  levae 
pone  scrotum  appliciti  trans  perinaeum  instrumentum  sustinent. Dein 
operator  qui  rursus  specillum  tenet  pollice  et  digitis  medio  et  indice, 
ad  perpendiculum  instrumentum  elevat  et  huic  motum  elevato- 
rium  imprimit , ut  partem  posteriorem  canalis , et  vesicae  collum 
transgrediatur,  quo  motu  extremitas  externa  deorsum  fertur.  Iloc 
motu  elevationis  specilli  apex  eadem  altitudine  situs  reperitur,  ac 
orificium  internum  canalis,  et  efficit  ut  evitentur  sinus  et  proemi- 
nentiae  in  inferiori  pariete  canalis  sitae.  Hoc  motu  elevationis  lit , ut 
canalis  pars  ante  prostatam  sila  non  deprimatur,  quod  operationem 
faciliorem  efficit.  Dantur  praeterea  casus  in  quibus  specillum  ante  se 


pellit  membranam  mucosam  , quae  tunc  format  circulum  plicatum 
qui  deletur  aut  evitatur  motus  ope,  in  quo  describendo  insistere 
oportunum  existimavimus.  Aliquando  prout  specillum  in  urethrae 
canalem  introduci  incipit , proprio  motu  ingredi  videtur  , et  quasi 
cliirurgi  manum  ducere. 

Quum  exploratio  instituitur  methodo  sic  dicta  tour  de  maitre, 
eamdem,  quam  supra  diximus,  positionem  servat  aeger,  chirurgus,  si  sit 
ambidexter,  sinistra  manu  specillum  dirigit,  ita  ut  instrumenti  con- 
vexitas sursum  spectet,  pars  vero  recta  inter  femora ; apicem  admovet 
urethrae  ostio,  eumque leniter  in  hunc  canalem  introducit,  dum  manu 
dextra  adducit  penenx  super  specilli  corpus ; quum  apex  pervenit  ad 
urethrae  bulbum  , quo  canalis  sub  pube  incurvatur , specillo  et  peni 
motum  semicircularem  imprimit  ea  adducendo  ad  inguen  oppositi 
lateris  in  quo  chirurgus  silus  est,  et  hinc  versus  pariem  superiorem 
symphisis  pubis.  Hoc  in  motu  specillum  circa  proprium  axim  moveri 
debet;  dein  catheterismum  perficit  consueto  more. 

Haec  methodus  explorationis  metum  injecit  majori  chirurgorum 
numero,  ne  motus  rotationis  quem  patitur  instrumentum  collideret, 
aut  etiam  laceraret  urethrae  parietes,  sed  vanum  est  hoc  periculum,  si 
prudenter,  lenique  motu  manuductiones  chirurgus  instituat;  verum 
haec  methodus  non  eadem  exhibet  commoda,  ac  prima  in  qua  specilli 
apex,  quantum  fieri  potest,  secus  partem  anteriorem  urethrae  incedit. 
Hanc  methodum  rejicit  Dupuytren,  et  illa  tantum  utitur  cum  obs- 
tacula methodi  solitae  usum  impediunt;  attamen  quum  instrumenti 
rostrum  incedat  secundum  partem  inferiorem  , haec  obstacula  fa- 
cilius vitari  possunt.  j 

. Sub  nomine  Abernethy  methodi  venit  ea , in  qua  aegrotans  in  latei-e 
cubilis  decumbens  trunco  semiflexo,  situm  servat  declivem  : membra*, 
abdmninalia  semiflexa,  et  a se  invicem  sejuncta,  duobus  sedilibus 
incumbunt.  Chirurgus  inter  patientis  femora  se  collocans  penem  com- 
prehendit pollice,  indice  et  -medio  manus  sinistrae,  et  levi  ter  penem  ver- 

sus  pubem  repellit;  manu  dextra  specillum  tenet,  cujus  concavitas 
deorsum  dirigitur;  minus  autem  elatae  sunt  alce  , quam  apex  qui 
penetrat  in  canalis  aperturam,  simul  ac  chirurgus  pressionem  exer- 
cet sursum  et  retrorsum.  Instrumentum  formae  penis  accomoda- 
tur.  Extremitas  autem  interna  specilli  quum  pervenit  ad  symphisim 
pubis,  chirurgus  motum  exsequitur  elevationis,  quo  instrumenti  alce 
leviter  in  altum  feruntur.  Persentitur  curvatura  instrumenti  sub 
pubem  incedens;  apex  autem  ad  bulbum.  Tandem  tertium  operatio- 
nis tempus  ineo  consistit,  ut  penis  et  specillum  simul  deprimantur, 
apex  sursum  et  antrorsum  attollatur,  quo  sic  evitentur  obstacula 
quae  in  parte  posteriori  et  inferiori  reperiuntur.  De  hac  methodo 
experientia  dijudicabit.  Aliquid  utilitatis  forte  afferre  potest,  quum 
alia  methodus  insufficiens  est. 

Sic  instituitur  catheterismus,  quum  libera  est  canalis  capacitas,  sed 
alia  indicantur  principia  oppositis  in  casibus. 

Si  obstaculum  offendat  specillum  , ipsi  imprimi  debent  leves 
motus  circumductionis,  simulae  pressio  super  ipsum  exercetur.  Sic 
facilius  introducetur.  Eodem  consilio  specillum  alterne  retrahi- 
tur, et  iterum  leviter  pluribus  quidem  vicibus  propellitur,  ut  mu- 
cosae plicaturae  si  existunt  deleri  possint,  et  callositas  auferri.  Quum 
obstaculum  prope  scrotum  exislit,  magnam  exhibet  resistentiam,, 
chirurgus  saepe  corripere  debet  plenis  manibus  specillum  , validas 
pressiones  in  illum  exercere,  dum  firmiter  altera  manu  penem  tenet, 
nulla  in  urethra  pressione  facta. Quum  superat  coarctationem,  persen- 
tit , et  fere  audit  chirurgus  peculiarem  crepitum ; ipsi  videtur  spe- 
cillum manum  trahere  cujus  impulsionem  retinere  properat. 

Altera  potest  existere  coarctatio,  quam  Scemmering  faciliussuperari 
quam  primam  auctor  est.  Haec  assertio  non  semper  vera. 

En  regulam  generalem  quae  nullam  patitur  exceptionem.  Primo, 
superato  obstaculo,  ut  secundum  tollatur,  nunquam  retrahendum  spe- 
cillum citra  punctum  quod  primum  validam  resistentiam  exhibue- 
rat ; licet  enim  primum  non  obsit  instrumenti  introductioni ; post- 

modum  obstaculo  esse  posset  propter  majorem  turgorem  quem 
produceret  instrumentum. 

Quotiescumque  coarctatio  sita  erit  prope  vesicae  collum,  digitus 
index  butyro,  aut  alia  pinguedine  illitus  introducendus  est  in  rectum 
intestinum,  in  quo  dimidiam  flexionem  assumit,  facie  palmari  ante- 
rius directa.  Idem  digitus  multum  exercitatus  in  cadavere,  exacte 
definiet  altitudinem  ad  quam  pervenire , et  directionem  quam  ser- 
vare debet  instrumentum.  Immediate  praesertim  super  spbyncteres 
ani  specillum  persentietur  : si  viae  falsae  locum  praeberetur , subito 
digitus  exercitatus  id  persentiret,  et  extraheretur  specillum.  Jam  su- 
perius diximus  evitandas  esse  falsas  vias;  idcirco  in  casibus  diffici- 
libus catheterismus  institui  lente  debet;  et  quum  pressio  per  aliquot 
horas  producta  a candela,  quae  in  obstaculum  nititur,  et  in  situ  fixa 
retinetur,  efficiet,  ut  tandem  illud  superet,  chirurgi  manus  pres- 
sionem aliquo  temporis  spatio  exercens , consimilem  effectum 
producere  potest.  ./Egrotans  intelligens,  cui  ista  phaenomena  expli- 
caveram, sese  exploravit,  dum  profectus  eram  quaesiturus  candelam 
quae  ipsi  inservire  debebat.  Ille  qui  secutus  erat  principia , quae  a 
me  audiverat,  in  vesicam  specillum  introduxit,  superata  coarcta- 
tione, qua  laborabat. 

Introductum  in  vesica  specillum  nunquam  altius  deprimi  debet; 
nam  apex  contra  vesicam  applicitus  ipsam  irritat , phlogosim  pro- 
ducit : ejusque  structuram  alterare,  et  parietes  perforare  posse 
autopsia  cadaverica  constat.  Ut  gravia  haec  incommoda  evitentur, 
specillum  undique  , leviter  tamen  circumagendum  est,  sic  ut  ipsius 
apex  mox  in  dextrum  mox  in  sinistrum  latus  reponatur.  Ostium  ex- 
ternum hujus  instrumenti  occludi  debet  obturamento  betulae  appri- 
me inciso. 

Utile  videtur,  nisi  adsit  contraindicatio  , aegrotantem  rarius  min- 
gere; re  vera  quo  saepius  vesica  depletur,  eo  facilius  suae  capacitatis 
habitudinem  amittere  potest.  Illud  persuasum  habeo,  multis  in  ca- 
sibus quum  coarctationes  sitae  sunt  procul  a collo  vesicas  , inutile 
esse  specillum  usque  ad  internum  organum  adducere. 

Quando  ne  autem  specillum  gummi  elastici  minus  irritantis,  me- 
tallici locum  obtinere  debet  ? Quum  postremum  istud  facile  motum 
•circumductionis  in  canali  exsequi  potest. 

Gumini  elastici  specillum  recens  singulis  octo  aut  quindecim 
diebus  pristino  substitui  debet.  Serius  relictum  periculum  est,  ne 
rumpatur  in  vesica,  et  circum  ipsius  apicem  deponantur  concretio- 
nes plus  minusve  crassae,  quae  dum  extrahitur  instrumentum,  col- 
lum vesicae,  et  urethram  laedere  possunt , aut  in  vesica  relictae  nu- 
cleum calculi  constituere.  Specillum  quod  diutius  in  vesica  immora- 
tur, facile  obstruitur , sique  necessitas  adesset  relinquendi  illud  , 
injectiones  in  ejus  canali  efficerentur  , et  evacuatio  tentaretur  ope 
styli,  aut  alius  instrumenti  opportuni. 

Prima  autem  quae  introducitur  fistula  vix  necessariam  habet  am- 
plitudinem ad  canalis  dilatationem  procurandam  ; suadent  igitur  is- 
tam supplere  aliis  successive  crassioribus.  Existimant  chirurgi  reci- 
divantiuin  coarctationum  numerum  in  ratione  directa  esse  cum 
celeritate,  qua  dilatatus  fuerit  canalis.  Porro  dilatatio  progressiva 
esse  debet,  et  diu  in  canali  detinenda  est  ultima,  qua  aegrotans  usus 
est,  fistula. 

Postquam  intermissus  est  fistularum  usus,  necesse  est  aegrotan- 
tem a causis  coarctationum  et  inflammationum  abstinere. 

Ut  praevertatur  hic  morbus , tonicis  uti  debent  aegri  debili  lym- 
phatica constitutione  donati , et  apud  quos  non  tantam  producunt 
irritationem.  In  constitutione  opposita  adhibentur  potus  emollientes \ 
ac  balnea  et  hirudines  interdum  administrantur. 

Fistula  recta  utilis  esse  potest.  Pene  in  indicata  positione  collo- 
cato, qua  proportione  hic  protrahitur  super  fistulam,  lieec  com- 
pressa lente  incedit,  et  potest  leviter  digitis  circumagi. 

OauterLeoiio,  Causticorum  inventio  ipsorumque  in  morbis  urethrae 
applicatio  ad  remotissima  tempora  perlinent. 

Amatus  Lusitanus,  Ferri  quatuor  ab  hinc  saeculis , sub  em- 
plastrorum forma  causticis  utebantur,  explorato  piius  sedis  coarc- 

lationis  loco  , candela  cera  et  linteo  confecta.  Ambrosius 
Pare  , Guillelmus  Loyseau  multo  post  istos  usum  introduxere 
pulveris  cathseretici , quem  ope  canuloe  in  coarctationem  con- 
ducebant.  Ilunterus  apud  Anglos  usum  introduxit  cauterisationis 
urethrae  nitratis  argenti  ope.  Apparatus,  quo  usus  fuit , primum  in 
oblivione  relictus ; postea  vero  diu  et  a plurimis  chirurgis  adhi- 
bitus fuit , et  adhuc  adhibetur  ipsius  candela  armata,  quae  in  una 
ex  suis  extremitatibus  nitratem  argenti  recipit  sic  incisum  , atque 
dispositum , ut  ejus  facies  anterior  sola  conspiciatur.  Introduci- 
tur in  urethram  candela  ejusdem  voluminis,  ac  armata,  quae  quum 
ad  obstaculum  pervenit,  prope  ostium  urethrae  super  ipsam  signum 
ungue  aut  quovis  alio  instrumento  perficitur.  Extrahitur  statim  can- 
dela , et  sic  habetur  longitudo , quam  percurrere  debet  candela 
armata  ab  urethrae  orificio  usque  ad  obstaculum  : in  minuto  primo 
cauterisatio  perfici  potest.  Altero  quoque  die  causticum  admove- 
tur donec  penitus  deleatur  obstaculum  , quod  significatur  a libero 
transitu  in  vesicam  candelae  praeparatoriae.  Perficitur  tandem  cu- 
ratio crassarum  candelarum  usu  applicatarum  singulis  diebus , e! 
per  aliquot  temporis  momenta. 

Haec  methodus  magnam  famam  habuit , sed  cauterisatio  semper 
instituebatur  in  parte  canalis  sana  , quae  ante  obstaculum  existit; 
ex  quo  saepissime  urinarum  retentio  completa  secuta  est.  Exponit 
aliunde  haec  methodus  falsas  vias  efficiendo,  gravibus  liaemorrha- 
giis  , ac  relapsibus  plerumque  gravioribus  : praeterea  nitras  ar- 
genti cadere,  et  partes  sanas  canalis  adurere  potest.  Cauterisationein 
AVliately  instituit  cum  potassa  caustica  ; sed  ita  vitiosus  est  ipsius 
processus , ut  supervacaneum  hic  hujus  mentionem  facere  du- 
camus. 

Carolus  Bell  cauterisationem  praedicat:  ejus  exploratrix  fistula 
nihil  conspicui  exhibet  - globuli  quos  usque  ad  coarctationem  intro- 
ducit , nihil  admodum  prosunt. 

Ducam  p apparatus  consistit  in  fistula,. quae  inservit  ad  explora  n- 

dam  coarctationis  altitudinem.  Super  hac  delineantur  pedis  di- 
visiones ; consistit  etiam  in  altera  fistula  destinata  ad  conducen- 
dum subter  obstaculum  ceram  impressiones  servantem  ; quum  haec 
fistula  ad  coarctationem  pervenit , illam  ibi  aliquo  temporis  mo- 
mento relinquit,  quo  cera  emolliri  possit  ; illam  comprimit  certa 
vi,  dein  retrahit  existimans  hoc  modo  se  obtinere  coarctationis 
impressionem.  In  casibus  difficilibus  loco  fistulae  exploratricis  , alia 
utitur  auctor,  quae  perforata  est  ad  bina  extrema. 

Si  apertura  coarctationis  in  centro  canalis  reperiatur,  liujusce 
conductoris  aperturae  apprime  respondet  fistula , quae  sat  facile  in 
obstaculo  recipitur.  Si  autem  coarctationis  apertura  versus  aliquam 
partem  circumferentiae  existat,  tunc  adbibetur  fistula  , quae  emi- 
nentiam exhibet  in  aliquo  puncto  suae  circumferentiae,  et  tunc  liaec 
eminentia  spectat  partem  oppositam  aperturae  coarctationis,  ut  fis- 
tula quae  impressionem  coarctationis  receptura  est , in  obstaculi 
aperturam  introduci  possit  per  capacitatem  conductoris. 

Instrumentum  quod  causticum  fert  ( porte  cdustique  ) non  so- 
lum utile  est  in  eo  quod  gumini  elastico  constans  flexile  sit,  sed  prae- 
terea quod  partibus  canalis  coarctatis  tantummodo  admoveatur, 
caeterasque  intactas  relinquat.  In  minuto  nitratis  argenti  applicatio 
fieri  potest.  Tertio  quoque  die  cauterisatio  iteranda  est.  Supe- 
rato obstaculo,  ut  cicatrix  laudabilis  obtineatur,  adbibet  auc- 
tor modo  suum  dilatatorem  , intestini  scilicet  speciem,  quod  va- 
cuum in  urethram  introducitur,  ac  dein  aere  , et  aqua  repletur  : 
modo  candelulam,  quae  volumen  majus  offert  in  parte  cicatrici 
respondente  ( bougie  a ventre  ). 

Methodus  Dueamp  summopere  ingeniosa  est,  ac  vera  voluptate 
debitum  ipsius  memoriae  elogium  tribuo.  At  animadvertam  cum 
aliquibus  praclicis,  specillum  exploralrix  posse  sisti  in  canali  ab 
aliqua  plicatura  iliico  formata  a membrana  mucosa  , quae  tunc 
pro  vera  coarctatione  haberetur,  ac  vestigium  verae  coarctationis 

posse  deformari  ab  aliqua  parte  circumferentiae  canalis  in  ceram 
reagentis , sive  a parte  canalis  retrorsum  sita. 

Methodus  Ducamp  minus  frequenter,  ac  illa  Hunteri  completae 
urinae  retentioni  locum  praebebit,  non  secus  ac  haemorrliagiis.  Auc- 
tor Gallus  postquam  obstaculum  destruxit,  utitur  remedio  proprio 
ad  dilantandum  canalem,  iliumque  dilatatum  servandum.  Eo  melius 
suum  scopum  obtinebit  quo  longius  a vesicae  collo  causticum  admove- 
bit, atque  quo  minor  est  numerus  coarctationum,  lieeque  minus  volu- 
minosae sunt.  Cauterisatio  convenit  praesertim  in  iis  casibus,  in  quibus 
urethra  coarctata  post  multam  deperditam  substantiam  cicatricem 
formavit.  Agitur  caeterum  de  methodo  nova,  de  qua  nonnulli  prac- 
tici  conqueruntur  aliquo  abhinc  tempore,  invitis  eximiis  exi- 
tibus quos  habuit.  Nos  quaestionem  tempori  judicandam  relinquimus. 

Si  candelae  a medico  imprudente  adhibentur,  quando  existi t i n- 
llammatio  acuta,  perfectam  urinae  retentionem  movere  possunt.  At 
quum  inflammatio  levis  est,  vel  nulla  omnino  existit,  perraro  ad- 
modum hoc  accidens  supervenire  potest.  Ipsarum  praesentia  inter- 
dum summopere  dolorosa  est.  At  specilli  in  vesica  praesentia  catar- 
rhum  saepe  movet,  interdum  ulcerationem,  perforationemque  hujus 
organi,  etc.  Visa  sunt  haec  instrumenta,  praesertim  quando  metal- 
lica , augere  vel  producei’e  inflammationem  urethrae  acutam,  et 
gangraenam  hujus  organi  (J.  L.  Petit)  ejusque  funestos  effectus. 
Si  scrotum  non  sustinetur  infiltrationem  patitur,  etc.,  etc. 

Ad  obtinendam  dilatationem  aliquantum  durabilem  in  casibus 
nonnihil  gravioribus  oportet  aegrum  longae  curationi  submitti  : 
notum  est  quam  frequentes  sint  relapsus  post  methodum  de  qua 
loquimur  , praesertim  si  non  adhibentur  remedia  medicinalia  pro- 
prie dicta.  Caeterum  quum  maximus  diameter  specilli  quod  adhi- 
betur, quatuor  lineas  non  offerat,  instrumentum  non  poterit  canali 
ordinariam  capacitatem  restituere.  Sunt  nonnulli  chirurgi , qui  ut 
introducerent  corpora  dilatantia  majus  volumen  exhibentia  meatum 
urinarium  inciderunt.  At  non  praeteribimus  indicare  , nonnullos  chh 

rurgos  proposuisse  ablationem  ope  scalpelli  portionis  canalis  coarcta- 
tae,  acdein  ut  margines  super  specillo  conjungantur.  Samuel  Cowper 
hujusmodi  processum  vituperat.  Quod  pertinet  ad 'fissuram  , Desault 
jure  statuit,  illam  a chirurgiae  dominio  eliminandam  esse.  Quupi 
coarctatio  sanari  non  potest , atque  urinae  retentio  proxima  pericula 
invita  aegrotantis  adducit , nullum  aliud  auxilium  superest  quam  ve- 
sicae punctio,  quae  multoties  bonum  habuit  exitum,  ut  ex  auctorum 
observationibus  constat,  (i)  Haec  operatio,  quae  per  perinaeum,  intes- 
tinum rectum,  et  supra  pubes  instituitur,  exitum  praebet  urinis  et 
moras  concedit  , ut  de  urethrae  coarctatione  practicus  cogitare 
possit. 

Ex  iis  quae  hactenus  diximus  de  coarctationibus  in  homine,  fa- 
cile intelligitur  , quomodo  curanda  sit  coarctatio  rara  et  parum  va- 
riata ejusdem  canalis  in  faemina. 

CONCLUSIO. 

Ergo  non  eadem  contra  varias  urethras  coarctationis  species 
medela. 


(i)  Dionis,  Morgagni,  Fleurand,  Leblanc,  Foubert , elc. 


FINIS. 


